U Hrvatskoj 80 odsto vina neprodato, viškove prerađuju u medicinski alkohol - AgroSmart\nKorona ne utiče samo na zdravlje već i na ekonomiju. Uverili su se u to i hrvatski proizvođači vina koji se uoči nove berbe grožđa suočavaju sa ogromnim količinama viškova vina koje nisu imali kome da prodaju.\nProcenjuje se da je prodaja vina zbog korone pala za oko 80 odsto, odnosno da viškovi iznose oko šest miliona litara. Zbog toga je, kako piše Jutarnji.hr, Ministarstvo poljoprivrede svojevremeno donelo odluku da otkupi viškove vina i od njih proizvede dezinfekciono sredstvo.\nRok za otkup je nedavno produžen, a u ovu svrhu iz budžeta je izdvojeno 38,5 miliona kuna, odnosno više od 5 miliona evra. Dodatnih pet miliona kuna resorno ministarstvo izdvojilo je za skladištenje viškova.\nVino će se prerađivati u medicinski alkohol koji će se upotrebiti u borbi protiv korona virusa. Za vino koje se pretvara u alkohol država daje oko 5 kuna po litru (0,66 evra), dok se skladištarima plaća 0.5 kuna po litru. Proizvođačima je savetovano da svoja vina prodaju po nižim cenama ili u rinfuzi.\nMeđutim, proizvođači koji su godinama sticali imidž smatraju da će ga ovakvom prodajom nepovratno narušiti pa se rađe odlučuju za smaeštanje vina u krizna skladišta ili za preradu u dezinfekciono sredstvo.\nkorona prerada vino\nKako da vam krave ne budu žedne u vrelim letnjim danima


Kriza u Ukrajini je prioritet Srbije kao predsedavajuće OEBS-u, rekao je ministar spoljnih poslova Srbije koja preuzima predsedavanje | OSCE\nPočetna strana Novosti Vest i saopštenja Kriza u Ukrajini je prioritet Srbije kao predsedavajuće OEBS-u, rekao je ministar spoljnih poslova Srbije koja preuzima predsedavanje\nBEOGRAD 1 januar 2015\nPredsedavajući Organizacije za evropsku bezbednost i saradnju Ivica Dačić. (OSCE/Jonathan Perfect) Podaci o fotografiji\nBEOGRAD, 1. januar 2015. godine – Smirivanje situacije u Ukrajini, i prekid vatre koji će poštovati sve strane, biće prioritet Srbije koja preuzima predsedavanje OEBS-u u 2015. godini, rekao je ministar spoljnih poslova Ivica Dačić.\n„Odgovor OEBS-a u tako teškim okolnostima pokazuje da kada je osnažena neophodnom politčkom voljom, organizacija može da upotrebi svoje komparativne prednosti i efikasno doprinese bavljenju izazovima kao što su krize. To takođe svedoči o važnosti OEBS-a kao regionalnog bezbednosnog mehanizma,“ rekao je Dačić.\n,,Naša namera je da sve napore uložimo u pronalaženje političkog rešenja za trenutne probleme, preuzimajući vođstvo od Švajcarske u drugoj polovini švajcarsko-srpskog konsekutivnog predsedavanja, koje je potvrdilo efikasnost bliske saradnje kako na političkom, tako i na operativnom nivou,“ dodao je Dačić.\n,,Mi možemo da doprinesemo ovim procesima svojim iskustvom sa Zapadnog Balkana, obzirom da je promovisanje regiona jedan od prioriteta predsedavajuće, naročito imajući u vidu pozitivnu ulogu OEBS-a i saradnju sa relevantnim međunarodnim organizacijama,” rekao je Dačić, naglašavajući da je Srbija posvećena principima OEBS-a i da na transaprentan i efikasan način radi na ostvarenju ciljeva organizacije.\nDačić je takođe rekao da je Srbija spremna da svoje prioritete sprovede u sve tri dimenzije OEBS-a kako bi ostvarila predviđene ciljeve, od borbe protiv terorizma i pitanja boljeg upravljanja vodnim, resursima, do primene obaveza iz treće, odnosno ljudske dimenzije. ,,Takođe obeležavanje 40 godina od Finalnog akta iz Helsinkija, će biti prilika da se ozbiljno razmotri uloga OEBS-a u budućnosti.”\nNajnovije vesti Predsedavajuće Srbije biće objavljene na Tviter adresi @Serbia2015OSCE


"Tadić kriv za stanje u policiji" - ebart\nIzvor: Danas Beograd -- Potpredsednik Vlade Srbije i lider SPS Ivica Dačić kaže za Danas da je bivši predsednik Srbije Boris Tadić odgovoran za loše stanje u vrhu srpske policije.\nUpitan da prokomentariše izjavu Borisa Tadića da bivši ministar unutrašnjih poslova Ivica Dačić mora da snosi odgovornost, zajedno sa smenjenim načelnicima policije, za loše rezultate u borbi protiv organizovanog kriminala, Dačić je nekadašnjeg lidera DS optužio za „licemerje“.\n„Ako neko ima odgovornost, ima je Tadić, jer je DS dok je bila na vlasti štitila policijski vrh od promene. Oni su rukovodili policijom preko Saveta za nacionalnu bezbednost i Biroa za koordinaciju službi bezbednosti. Licemerno je to što krivicu prebacuje na druge“, izjavio je Ivica Dačić za Danas.\nPodsetimo, Tadić je prethodno ocenio da bivši ministar policije, a sadašnji vicepremijer i šef diplomatije, nije reformisao Ministarstvo unutrašnjih poslova tokom šest godina koliko je bio na njegovom čelu.\n„Ako su smenjeni čelnici krivi za loše rezultate, neverovatno je da se ignoriše odgovornost Dačića“, rekao je Tadić za Blic.\nPrema Tadićevim rečima, borba protiv organizovanog kriminala je stala u odnosu na ono što je učinjeno 2012. godine pod vođstvom njega i Miodraga Rakića, kada je postignut „svetski rekord u zapleni narkotika“.


ZAKON O STANOVANJU I ODRŽAVANJU ZGRADA: Skupa obuka smanjila interesovanje za novi posao\nOd blizu 260 stambenih zgrada, koliko ih ima u Zrenjaninu, dosad su podneta samo četiri zahteva za registraciju stambene zajednice. U najvećem banatskom gradu, mimo očekivanja, nema ni zainteresovanih za profesionalne upravnike zgrada.\nU lokalnoj samoupravi ističu da su sve preduzeli za sprovođenje novog Zakona o stanovanju i održavanju zgrada ("Sl. glasnik RS", br. 104/2016), po kom postojeće stambene zgrade postaju stambene zajednice koje su u obavezi da se upišu u registar Gradske uprave. Zahtevi se podnose na odgovarajućem formularu na pisarnici, uz plaćanje administrativne takse, a nadležni organ donosi rešenje o upisu.\n- Obaveza registrovanja odnosi se na zgrade koje dosad nisu bile registrovane, a one koje jesu, moraće da se preregistruju - objašnjavaju u Gradskoj upravi, uz ponovno obaveštenje da se potrebna dokumenta za registraciju stambenih zajednica mogu preuzeti u Uslužnom centru Gradske uprave, ili sa sajta Grada.\nRegionalna privredna komora Zrenjanin nameravala je ovog leta da sprovede obuku budućih upravnika zgrada, ali na dva poziva nije se odazvao dovoljana broj kandidata, pa obuke nije ni bilo. Razlog nezainteresovanosti verovatno leži u visokoj ceni obuke od 30.000 dinara, plus 15.000 za polaganje ispita za licencu.\n- Pošto je slična situacija u susednoj Kikindi, planiramo da se udružimo sa kolegama iz tamošnje komore i organizujemo zajedničku obuku na jesen - iznose u Regionalnoj privrednoj komori Zrenjanin, a zainteresovani za posao upravnika sada moraju da se prijave u Beogradu ili Novom Sadu.\nProfesionalni upravnici zgrada, podsećanja radi, trebalo bi da stupe na dužnost 1. januara naredne godine, uz zagarantovanu platu od 24.000 dinara.


Komšić će sa svojom strankom na izbore izaći samostalno – SodaLIVE.ba | Lukavački info portal\n“Sastanak se desio u prijepodnevnim satima i razgovarano je o političkoj situaciji u našoj zemlji, sa posebnim osvrtom na predstojeći izbor gradonačelnika Sarajeva. Predsjednik Komšić je, i kao građanin Sarajeva, dao svoju punu podršku Jakobu Finciju. On je istakao da se radi o čovjeku koji je učinio puno za Sarajevo, ali i čitavu Bosnu i Hercegovinu, osobi koja nikada nije zaboravila odakle potječe i za šta se zalaže”, navodi se u saopćenju iz ureda Željka Komšića.Komšić je kazao kako na izbore 2014. godine namjerava izaći samostalno.\n“Naravno, uvijek postoji prostor za dogovor među političkim partijama koje se zalažu za suštinsku, a ne deklerativnu jednakost i ravnopravnost svih građana Bosne i Hercegovine na čitavoj teritoriji naše zemlje”, kazao je Komšić.\nNe znam sta je to finci ucinio za Sarajevo ili za BiH ali me zivo interesuje sta finci misli o masakrima jevreja nad djecom Palestine jer nikad nisam cuo njegovo osudjivanje terora i zlocina zidova nad Muslimanima Palestine.


Planirana inflacija za narednu godinu od 6 do 10 odsto\nBorba\t25.11.2008 17:01\nNarodna banka Srbije će monetarnu politiku u idućoj godini prilagođavati ciljanoj ukupnoj inflaciji u rasponu do šest do deset odsto, najavio je direktor Sektora NBS za ekonomske analize i istraživanja Branko Hinić.\nOn je na okruglom stolu povodom prezentacije izveštaja NBS o inflaciji rekao da Narodna banka i Vlada Srbije uskoro treba da potpišu memorandum kojim će se prezicirati njihova odgovornost u postizanju ciljanog rasta potrošackih cena.\nZa ovu godinu predviđena je bazna inflacija koja se odnosi na cene koje se slobodno formiraju - u rasponu od tri do šest odsto, ali je ona, prema rečima Hinića, iznad očekivanja. Rast cena, kako je ocenio, posledica je velikih inflatornih očekivanja, pogotovo izazvanih svetskom finansijskom krizom, kao i poskupljenja električne energije. Hinić je još rekao da pojeftinjenje naftnih derivata na svetskom tržištu nije uticalo na snižavanje cena u Srbiji.\nNarodna banka Srbije, prema rečima Hinića, ne može da predvidi kretanje deviznog kursa u narednom periodu, ali je izvesno da će to zavisiti od ekonomskih dešavanja u zemlji.\n"Dinar je od oktobra oslabio u odnosu na evro za 13 odsto, a u odnosu na dolar 24 odsto", rekao je Hinić i objasnio da je to posledica povlačenja devizne štednje, smanjenja likividnosti na finansijskom tržištu, rasta premija rizika i visoke traženje za devizama.\nEkonomista Stojan Stamenković je ukazao da je bilo očekivano zbog negativnog iskustva iz prošlosti da će građani u Srbiji, plašeći se posledica svetske finansijske krize, povlačiti devizne štedne uloge. On je dodao je iz banaka povucena štednja u vrednosti od oko milijardu evra.\nSvetska finansijska kriza u Srbiji će se, kako je rekao, najviše odraziti na privredu, pre svega na smanjenje izvoza zbog nedostatka investicija iz inostranstva i nemogućnosti dobijanja novih pozajmica.


RTCG - Radio Televizija Crne Gore - Nacionalni javni servis :: Košarka :: Vlada neće žaliti novac za rekonstrukciju "Morače"\nMARKOVIĆ NAJAVIO 25. 04. 2018. 14:13 >> 14:06 4\nVlada neće žaliti novac za rekonstrukciju "Morače"\nVlada Crne Gore učiniće sve da Sportski centar Morača ispuni uslove Evrolige, poručio je premijer Duško Marković.\n"Nema dileme, Vlada će uraditi sve što je do nje da Sportski centar Morača ispuni uslove za odigravanje utakmica Eurolige u Podgorici", kazao je Marković novinarima u parlamentu nakon premijerskog sata.\nPrema njegovim riječima, to je potreba, cilj i to je opravdano.\n"Imamo sredstva za to i nećemo ih žaliti. Uradićemo sve da najbolje evropske ekipe igraju u "Morači" i da naši mladi ljudi imaju priliku da gledaju uživo najbolje svjetske sportiste", naveo je Marković.\nPodsjećamo, predsjednik podgoričkog kluba, Dragan Bokan, boravio je prethodnih dana u Barseloni gdje je razgovarao sa čelnicima Evrolige o uslovima koje Budućnost mora ispuniti da bi igrala najelitnije košarkaško takmičenje u Evropi.\n“Izuzetno sam zadovoljan zbog toga što su Evroliga i KK Budućnost Voli danas približili stavove. Čelni ljudi Evrolige na čelu sa njihovim prvim čovjekom su našem timu približili dalje korake, kao i postavili rokove realizacije otklanjanja nedostataka SC Morača. Određen je monitoring tim koji će pratiti realizaciju na mjesečnom nivou. Za 15 dana će biti jasno postavljena dinamika kroz planogram, sa rokom realizacije do kraja avgusta ove godine”, rekao je Bokan nakon sastanka u Kataloniji.\nDuško Marković KK Budućnost Voli Dragan Bokan


KONAČNO, TRANSFER KOJI ODGOVARA GRUJIĆU? Posle interesovanja Lacija, stigao poziv sa BOSFORA!\nKako javljaju nemački mediji, Galatasaraj je najviše zainteresovan da od leta u svojim redovima angažuje Marka Grujića, člana Herte na pozajmici iz Liverpula.\nBivši vezista Crvene zvezde se od dolaska na "Enfild" traži već nekoliko sezona, a Turci se nadaju da će njegovim dovođenjem uspeti da mu nađu pravo mesto i minutažu.\nZbog dobrih partija u dresu tima iz Berlina, privukao je takođe pažnju i Lacija koji ga vidi kao zamena za Sergeja Milinkovića Savića koji se povezuje sa Milanom.\nNa kraju stoji pitanje da li Liverpul ima u planu da proda Grujića. Ukoliko je to istina, teško da će bilo šta stajati između njega i velikana iz Istanbula.


► Pentagon najavio nadletanje Rusije u skladu s međunarodnim sporazumom\nSporazum potpisan 1992. godine u Helsinkiju a stupio na snagu 2002. godine omogućava potpisnicima (34 zemlje) da nadleću druge teritorije u cilju uzajamnog nadgledanja vojnih aktivnosti.\n"To je prvi let u skladu s tim sporazumom koje SAD sprovodi iznad Rusije od novembra 2017. godine", izjavio je portparol Pentagona Džejmi Dejvis.\nLet o kojem je Rusija obaveštena 12. februara, traje dva dana, danas i sutra. Avion OC-135 treba da napusti Rusiju u subotu ujutro.\nU američkom avionu se nalazi i ruska delegacija koja nadgleda sve etape leta, dodao je Dejvis.\nUkrajina: Pred novim predsednikom stari izazovi\nNovi predsednik Ukrajine Volodimir Zelenski je na dan inauguracije obećao promene ka poboljšanju kvaliteta života sugrađana i prekid rata na istoku zemlje, posle čega je raspustio parlament...


Prijem građana kod predsednika opštine Rakovica - Razgovorom do rešenja - Beogradski Portal\nPrijem građana kod predsednika opštine Rakovica – Razgovorom do rešenja\nRazgovor sa građanima je uvek jedan od prioriteta u radu GO Rakovica, zato su vrata Opštine uvek otvorena za sve sugrađane, a predsednik Opštine zajedno sa saradnicima je uvek na raspolaganju građanima Rakovice.\nOdržavanje sastanaka i prijema građana omogućavaju bolje i efikasnije rešavanje njihovih problema. Inicijativom koju građani pokazuju na ovakvim sastancima poboljšava se kvalitet saradnje, zbog čega je neposredna komunikacija jedan od najvažnijih ciljeva u radu predsednika i opštine, a napredak koji građani Rakovice najbrže vide i osete je direktan rezultat dobre komunikacije.\nZato predsednik GO Rakovica Miloš Simić zajedno sa saradnicima nastavlja praksu otvorenog razgovora i svakodnevnog prijema građana koji su prethodno zakazali razgovor. Osluškivanjem potreba građana Rakovice i njihovih sugestija, zajedno najlakše dolazimo do rešenja.\nGrađani Rakovice razgovor sa čelnicima lokalne samouprave mogu zakazati svakog radnog dana na šalteru 10 opštinske uprave ili elektronskim putem na mejl: pitajtepredsednika@rakovica.rs.


Opština Medveđa na takmičenju Srbija u ritmu Evrope nastupa pod rednim brojem 17 – Radio Medvedja\nPosted on 18 јуна, 2021 18 јуна, 2021 by Vesti\nJuče je u gradu Čačku održano javno televizijsko žrebanje pred medijima u sali Naučno-tehnološkog parka.\nKako su predstavnice Čačka odnele pobedu na prošlogodišnjem takmičenju «Srbija u ritmu Evrope», to je omogućilo da ove godine grad Čačak bude domaćin organizovanja muzičkog takmičenja.\nPredstavnici 24 grada i opština Republike Srbije su juče bili svi kao jedan. Na medijskom žrebanju su bili i predstavnici Ministarstva državne uprave i lokalne samouprave, gospodin Nikola Pajić i Ministar savetnik za kulturu ambasade Bosne i Hercegovine, gospodin Dragiša Delić, uz visoke zvaničnike diplomatije i delegacije naše zemlje.\nŽrebanjem je odlučeno da 05. septembra 2021. godine na Prvoj Srpskoj Televiziji u 13 časova, predstavnici opštine Medveđa nastupaju pod rednim brojem 17.\nNakon završenog izbora i redosleda nastupanja, pristupilo se svečanoj razmeni prigodnih poklona. U ime opštine Medveđa, žrebanju je prisustvovao pomoćnik predsednika opštine Medveđa, Nikola Andrejević.\n← Ministarka Gordana Čomić održala sastanak u Jablaničkom upravnom okrugu\nPrvak Srbije iz Medveđe – Nikola Mladenović →


Unai Lopez heroj mini derbija Baskije - Sportske.net\nBilbao u Eibaru, kratak put, istorijska razdaljinaViljareal srušio Dmitrovićev Eibar posle preokreta!Primera - Granada iznenadila BilbaoPodignuta zavesa u Primeri, ali je Dmitrović spustio roletnu, Selti bod na "Ipurui"Gotovo, vezista napušta Bajern i vraća se kući!\nAtletik Bilbao je kao gost na Ipurui pobedio Eibar rezultatom 2:1 (1:0) u trećem kolu La Lige.\nHeroj mini derbija Baskije bio je dvostruki strelac Unai Lopez, dok je za domaće pogodio Kike.\nBilbao je u 40. minutu iskoristio sporiji povratak domaćih u odbranu, i previše prostora po levoj strani, gde je loptu primio Injaki Vilijams i vratio povratnu za Unai Lopeza, koji od stative pogađa - 0:1.\nTek što je počelo drugo poluvreme, Pedro Leon je izveo korner sa desne strane, a Kike je zakucao loptu glavom u prvi ugao za 1:1.\nGosti su u 68. minutu postigli pogodak, Injaki Vilijams je postigao efektan pogodak, ali je VAR signalizirao nedozvoljenu poziciju, pa je rezultat ostao 1:1.\nU 87. minutu, Eibar je ponovo kapitulirao, Bilbao je dugo gradio akciju, koristio previše slobodnog prostora, da bi Unai Lopez ponovo sačekao povratnu na pravom mestu i još jednom od stative matirao Marka Dmitrovića za 1:2.\nDo kraja, nije bilo promene rezultata, usledilo je 13 minuta nadoknade vremena, ponovo je radio VAR zbog potencijalnog crvenog kartona, ali se Diop provukao sa žutim kartonom.\nBilbao je slavio u mini derbiju Baskije, dok je Eibaru ovo drugi poraz.


Ekipa Policijske uprave prva na takmičenju u futsalu - Sirmiuminfo\nFudbaleri „Radničkog” poraženi u gostima od OFK „Žarkovo” 18/09/2021\nPodrinje donelo bodove iz Popinaca 16/09/2021\nSubotica. Ekipa Policijske uprave Sremska Mitrovica osvojila je prvo mesto u futsalu na regionalnom takmičenju u okviru akcije „Sport u policiji” održanom u Subotici i tako se plasirala na Državno prvenstvo.\nEkipa PU Sremska Mitrovica u futsalu igrala je u sledećem sastavu:\n1. Đokic Alen\n2. Lukić Nenad\n3. Jeftić Vladimir\n4. Petrović Miloš\n5. Bojanić Dragan\n6. Bojanić Vladimir\n7. Petković Saša\n8. Mačkić Marko\n9. Vasiljević Goran\n10. Vasiljević Ilija\n11. Malešević Radovan\nKoordinator akcije Vladimir Vaselek.\nNa takmičenju Kuperov test Vladimir Vujanić osvojio je drugo mesto.\n„Akciju sport u policiji” realizuju MUP Srbije i Sportski savez Srbije. Na teritoriji Srema tehnički organizator bio je Sportski savez Grada Sremska Mitrovica, a koordinator generalni sekretar saveza Nemanja Crnić.


Cloud Security - Saga RS\nObjavljeno: 6. 3. 2018 in Blog by Jovan Lakić, arhitekta tehnoloških rešenja\nBez obzira koji model cloud servisa da ste izabrali, uvek ste vi ti koji ste vlasnici podataka i samim tim odgovarate za kontrolu pristupa i nadzor istih. Dodatno, u IaaS i PaaS modelu, odgovorani ste za aplikativni sloj u smislu kontrole pristupa, hardeninga, konfiguracije, enkripcije itd..\nBezbednost je primarna briga za većinu organizacija koje prelaze na cloud servise, ali čija je u stvari odgovornost da obezbedi da ta rešenja ispune sigurnosne zahteve?\nTo je jedno od mnogih pitanja, ali veoma značajno, jer je bezbednost u cloudu i dalje misterija za mnoge kompanije.\nIstraživanja pokazuju da većina kompanija prelazi na cloud kako bi smanjile troškove, a zanemarljiv procenat njih smatra da će time poboljšati bezbednost. Nakon određenog vremena i korišćenja cloud servisa mnoge od ovih kompanija su uvidele da cloud provajderi pružaju bolju sigurnost od njihovih internih službi za IT bezbednost.\nPuno je već rečeno o sigurnosnim rizicima migracije podataka ili sistema u cloud platforme tako da se u ovom blogu neću osvrtati na tu temu. Izbor proverenih i sertifikovanih cloud provajdera postao je neophodan, međutim, izgleda da mnoge organizacije zaboravljaju svoje sopstvene sigurnosne prakse i odgovornosti kada pređu na cloud rešenja.\nOvde se postavlja ključno pitanje, ko je odgovaran za bezbednost podataka u cloudu?\nOdgovor koji se ovde nameće, kao pristup vodećih svetskih cloud provajdera ovom izazovu, je da se odgovornost deli između njih i korisnika njihovih servisa (Shared Responsibility). Sama podela odgovornosti zavisi od modela cloud servisa, koji ste izabrali: da li je to Infrastructure-as-a-Service (IaaS), Platform-as-a-Service (PaaS) ili Software-as-a-Service (SaaS)? Ukoliko ste se npr. odlučili za IaaS, provajder cloud servisa je odgovoran za fizičku zaštitu, lokaciju Data centra i osnovnu infrastrukturnu sigurnost izuzev operativnog sistema. Kako se budete pomerali sa IaaS modela na PaaS ili SaaS tako će i odgovornost provajdera biti veća, a vaša odgovornost manja.\nZabrinjavajuće je što mnogi IT stručnjaci iz kompanija koje koriste cloud servise i dalje smatraju da nisu odgovorni za sigurnost svojih podataka, što je u potpunoj suprotnosti sa pravilima koje propisuju provajderi, pa samim tim izlažu svoje organizacije nepotrebnom riziku.\nKada koristite cloud usluge, trebalo bi da primenite sve iste sigurnosne mere koje biste primenili na klasične IT infrastrukture. S obzirom na to da se IT resursi koriste i u cloudu, bezbednosni ciljevi moraju biti određeni u odnosu na ljude, informacije, aplikacije i infrastrukturu.\nPodjednako je ključno da se utvrdi ko kontroliše različite komponente cloud infrastrukture. Ovim se definiše gde i kako treba primeniti mere bezbednosti, sa posebnim fokusom na podatke. Na kraju dana, i provajderi i korisnici moraju da obezbede sigurnost podataka. Bezbednost u cloudu mora da bude timski rad!\nKljučne stavke koje kao korisnik cloud servisa treba da ispunite u cilju podizanja sigurnosti na najviši nivo su:\n- Definišite vašu bezbednosnu arhitekturu u cloudu\n- Definišite osnovu bezbednosne arhitekture za različite scenarije korišćenja cloud servisa.\nPredefinisana minimalna osnovna bezbednosna arhitektura za glavne scenarije korišćenja clouda u vašoj organizaciji će pomoći u rešavanju nekih ključnih sigurnosnih problema od samog početka. Obezbediće minimalni nivo kontrole, uzimajući u obzir aspekte, poput upravljanja pristupom i identitetima, integrisanju sigurnosnih alarma, u postojeći Centar za bezbednosne operacije (SOC), sigurne veze između servisa u cloudu i unutrašnje mreže, backup i recovery, itd.\nSigurnosna arhitektura će takođe pomoći u identifikovanju, gde su potrebni dodatni sigurnosni alati kako bi se zaštitili od sigurnosnih rizika u cloudu.\n- Odredite granice. Shvatite gde se završavaju odgovornosti provajdera i kada počinje vaša. Nije dovoljno samo razumeti kako će se podaci kretati između vaše mreže i clouda, već i kako će se oni kretati preko različitih cloud servisa. Morate jasno da odredite gde postoje rizici i ko obezbeđuje šta – gde i kako.\n- Pratite uputstva provajdera u vezi bezbednosti\n- Uključite eksperta za IT bezbednost\n- Iako ne dizajnirate ili ne konstruišete sistem sami, već́ kupujete gotovo cloud rešenje, i dalje vam je potreban određeni nivo bezbednosnog dizajna. Uključuivanje IT eksperta za sigurnost u dizajniranje bezbednosti pomoći će vam da identifikujete kako se cloud rešenje integriše sa vašom postojećom (sigurnosnom) arhitekturom.\n- Otkrijte Shadow IT\nCloud servisi koji spadaju u ovu kategoriju su oni za koje IT odeljenje nije imalo nikakvu ulogu u odabiru i implementaciji, a možda čak i ne zna da se oni koriste.\nPojedini radnici, timovi, pa čak i cele organizacione celine mogu da koriste različite cloud servise kako bi postali produktivniji na svojim poslovima, ali zaobilazivši odobrenja IT odeljenja, što dovodi do sigurnosnih rizika i drugih problema.\nAnaliziranje vaših proxy logova ili korišćenje namenskih rešenja za sigurnost u cloudu pomoći će vam da pronađete koja se cloud rešenja koriste na vašoj mreži. Poređenje sa ovlašćenim cloud servisima unutar organizacije bi trebalo da obezbedi pun uvid u trenutno stanje.\nBaveći se ovom temom, ne mogu da se ne osvrnem na dolazeći GDPR (General Data Protection Regulation) zakon koji stupa na snagu ove godine, a koji ima specifične zahteve na ovu temu. Zakon propisuje stavke za koje provajder cloud servisa nije odgovoran i svaka organizacija koja čuva / obrađuje privatne podatke, mora da bude svesna i da se pripremi prema tome kako bi bila usklađena sa GDPR-om. Ovim stavkama u samom zakonu se dodatno potvrđuje teza o deljenoj odgovornosti.\nGlavni GDPR zahtevi vezani za cloud usluge su:\n- Upoznajte lokaciju na kojoj cloud provajderi obrađuju ili čuvaju podatke.\n- Zaštitite lične podatke\n- Koristite snažnu autentifikaciju (višefaktorska autentifikacija)\n- Enkriptujte podatke.\n- Data Processing Agreement (DPA):\nPotpisati ugovor o obradi podataka sa pružaocima usluga u cloudu, kako bi bili sigurni da na pravi način štite lične podatke i obavezuju se da ne pomeraju podatke izvan EU.\nCloud servisi su definitvno nešto što postaje sve više zastupljeno u enterprise sistemima i gledajući iz ugla bezbednosti, pokazalo se u praksi da ako vaši ljudi iz IT odeljenja za bezbednost rade dobar posao u obezbeđivanju trenutnih on-premise sistema, oni će biti još bolji u obezbeđivanju cloud servisa, jer mogu da se u potpunosti fokusiraju na sigurnost tačno određenih stavki zahvaljujući modelu deljene odgovornosti.


Mali akcionari Ulcinjske rivijere podnijeli tužbu: Žele da sruše odluku o zakupu - Vijesti.me\nTVRDE DA SKUPŠTINA NIJE SAZVANA I ODRŽANA U SKLADU SA ZAKONOM\nU tužbi se navodi da obavještenje o sazivanju skupštine sadrži predlog dnevnog reda "ali bez navođenja klase i ukupnog broja akcija koja o toj odluci glasa i većine koja je potrebna za donošenje te odluke, što je razlog da, shodno članu 41 stav 1 tačka 3 Zakona, sud poništi odluku skupštine akcionara"\nOdluke tajne iako nije trebalo da budu?: Hoteli Ulcinjske na Velikoj plaži\nManjinski akcionari HTP Ulcinjska rivijera tužili su Privrednom sudu tu kompaniju i traže od suda da poništi odluku o zakupu dijela imovine konzorcijumu Karisma, kao i odluku o saglasnosti na taj ugovor.\nManjinski akcionari tvrde da vanredna skupština akcionara nije sazvana i održana u skladu sa Zakonom o privrednim društvima.\nVlada i Ulcinjska rivijera su ugovor o zakupu na 30 godina potpisali sa Karismom tajno 25. septembra ove godine.\nU tužbi se navodi da obavještenje o sazivanju skupštine sadrži predlog dnevnog reda "ali bez navođenja klase i ukupnog broja akcija koja o toj odluci glasa i većine koja je potrebna za donošenje te odluke, što je razlog da, shodno članu 41 stav 1 tačka 3 Zakona, sud poništi odluku skupštine akcionara".\n"Zakon o privrednim društvima, u članu 40 stav 7, jasno popisuje da se vanredna skupština saziva na način utvrđen u članovima 36 do 39 zakona, a osim toga, obavještenje o sazivanju sadrži i predlog odluka koje treba razmotriti na toj skupštini. Takođe, Zakon, u članu 36 stav 7, između ostalog, propisuje da za društva koja imaju 100 i više akcionara, odbor direktora je dužan da obavještenje o sazivanju skupštine objavi dva puta u najmanje jednom dnevnom štampanom mediju i na svojoj internet stranici", dodaje se u tužbi.\nUz obavještenje o sazivanju koje je objevljeno u štampanim medijima, kako navode, nije objavljen i predlog odluke koju treba razmotriti.\n"To je, po našem mišljenju, još jedan razlog da, shodno članu 41 stav 1 tačka 3 Zakona o privrednim društvima, sud poništi odluku skupštine HTP Ulcinjska rivijera. Zakonodavac je jasno napravio razliku između sazivanja redovne i vanredne skupštine", ističu u tužbi.\nManjinski akcionari ističu da je “shodno članu 36 stav 12 Zakona o privrednim društvima, preduzeće dužno da na zahtjev akcionara dostavi materijale koji će se razmatrati na skupštini sa predlozima odluka elektronskom poštom na adresu akcionara”.\n"Materijal nije dostavljen niti jednom akcionaru, uz obrazloženje da se radi o tajnim podacima u skladu sa Zakonom o tajnosti podataka", kazali su iz Udruženja navodeći da Ulcinjska rivijera ne spada ni u jednu od navedenih kategorija u tom zakonu.\nOni su naveli da je zakonska obaveza da se akcionaru mora omogućiti uvid u predloge odluka, najkasnije 20 dana prije održavanja skupštine.\nTajno, a na štetu ostalih\nManjinski akcionari Ulcinjske su istakli da su i do sada postojali ugovori o privatizaciji koji su proglašavani za tajne, ali su se ti ugovori odnosili isključivo na prodaju akcija u vlasništvu države i državnih fondova, te ni na koji način nijesu zalazili u imovinu ostalih akcionara.\n"Jedini sličan primjer nalazimo kod Budvanske rivijere , kada je ugovorom o dugoročnom zakupu izdat Sveti Stefan i Miločer, ali je ugovor bio javan, tj. dostupan svim akcionarima na zahtjev, sve u skladu sa Zakonom o privrednim društvima", navodi se u tužbi.


U Skoplje stigle prve Fajzer vakcine preko programa EU za pomoć Zapadnom Balkanu - Čivijaš radio\nU Severnu Makedoniju je stigla prva isporuka od 4.860 Fajzer vakcina u okviru programa pomoći Evropske unije Zapadnom Balkanu.\nPovodom dolaska prvog kontingenta od ukupno oko 120.000 Fajzer vakcina koje su obezbeđene preko EU, u Skoplju su boravili evrokomesar za proširenje Oliver Varhelji i austrijska ministarka za Evropu Karoline Edštadler.\nVarhelji je, na primopredaji vakcina na punktu za masovnu vakcinaciju u sali „Boris Trajkovski“ u Skoplju, rekao da će Severnoj Makedoniji do kraja avgusta biti isporučeno blizu 120.000 vakcina i da je to pomoć EU zemlji da prebrodi pandemiju.\n„Ovo je dobar dan za Zapadni Balkan i Severnu Makedoniju. Konačno možemo da isporučimo prve vakcine“, rekao je Varhelji na zajedničkoj konferenciji za medije sa Edštadler i premijerom Severne Makedonije Zoranom Zaevom.\nIn #Skopje for arrival of the first doses of #COVID19 vaccines donated&funded by the #EU: really pleased we were able to deliver this support & show that #WeCare. With almost 120.000 doses for #NorthMacedonia we will help boost vaccination so we can all come out of the pandemic. pic.twitter.com/ZN65ia5Vcs\nTripartitnim dogovorom Skoplja, Beča i kompanije Fajzer, u okviru mehanizma EU za raspodelu vakcina zemljama Zapadnog Balkana, Severnoj Makedoniji je određeno 119.600 doza vakcina.\nVarhelji je istakao da nije bilo lako da se obezbede vakcine i iskazao veliku zahvalnost Vladi Austrije, a ministarka Edštadler je dodala da je srećna jer su Austrija i EU uspeli da obezbede 650.000 doza vakcina za Zapadni Balkan, od čega skoro 120.000 za Severnu Makedoniju.\nAustrijska ministarka za Evropu se prethodno srela sa ministrom zdravlja Severne Makedonije Venkom Filipčom, koji je na Fejsbuku objavio da je stiglo prvih 4.860 Fajzer vakcina preko Tima Evrope, a da se do kraja maja očekuje ukupno 19.890 doza.\nPrevious Nema crtanja novih mapa u BiH, “miran razlaz” tumačim kao pretnju\nNext Prvi dan masovne imunizacije u Crnoj Gori, vakcinisano 10.000 građana


Srpski parakajakaši uspešni prvog dana SK u Segedinu - Kajakaški savez Srbije\nSrpski parakajakaši uspešni prvog dana SK u Segedinu\n25.05.2017. - 16:25 » Vesti\nPrvog dana 2. Svetskog kupa u kajaku i kanuu sprint u Segedinu srpski parakajakaši imali su uspešan dan. Oba srpska reprezentativca plasirala su se u finale u svojim kategorijama.\nVuk Radovanović obezbedio je mesto u finalu direktno iz kvalifikacija u kategoriji KL2 na 200 metara, pošto je kvalifikacionu trku završio na trećem mestu za 44.028 sekundi.\nPrvi je kroz cilj prošao Markus Mendi Svoboda iz Austrije (42.105), dok je drugo mesto pripalo Federiku Mankareliju iz Italije (43.636). Finale u kategoriji KL2 vesla se u subotu 27. maja od 11:36.\nArsen Arsenović koji se takmiči u kategoriji KL3, mesto u finalu obezbedio je kroz polufinale. Arsen je trku u kvalifikacijama završio na četvrtom mestu pošto je 200 metara izveslao za 42.245 sekunde. Mesto u finalu izborio je osvajanjem prvog mesta u polufinalu (42.806 ).\nFinale u kategoriji KL3 vesla se u subotu, 27. maja u 11 sati i 19 minuta.\n2. Svetski kup u Segedinu ujedno je i drugo izborno takmičenje za sastav seniorske reprezentacije koja će na Prvenstvu Evrope, koje se u julu održava u Plovdivu, braniti boje Srbije.\nU petak u prepodnevnom programu u kvalifikacijama će se nadmetati osmoro naših predstavnika, dok će u poslepodnevnom programu na start u kvalifikacijama izaći osmoro srpskih takmičara.


Uređivanje privatnog obezbeđenja, licenciranje pojedinaca, firmi i usluga\nProcene su da se poslovima privatnog obezbeđenja u Srbiji bavi više od 300 privrednih društava i preduzetnika, a da je u sektoru privatne bezbednosti radno angažovano oko 27.000 pojedinaca, istaknuto je u Privrednoj komori Srbije (PKS) na konferenciji "Primena Zakona o privatnom obezbeđenju, sa osvrtom na obuku i licenciranje".\nKada se završi proces licenciranja firmi i pripadnika privatnog obezbeđenja utvrdiće se tačan broj pripadnika sektora privatne bezbednosti, ističe Dragan Trivan, predsednik Grupacije privatnih detektiva PKS. Rok za sticanje licence za poslove privatnog obezbeđenja koju predviđa Zakon o privatnom obezbeđenju ("Sl. glasnik RS", br. 104/2013 i 42/2015 - dalje: Zakon) ističe 1. januara 2017. godine.\nZakon uređuje oblast privatnog obezbeđenja, licenciraju se pojedinci, firme i usluge. Kada bude završen taj proces imaćemo jasnu sliku koliko je kompanija i pojedinaca, specijalizovanih i licenciranih za usluge privatnog obezbeđenja, objasnio je Trivan.\nVažno je, po njegovim rečima, da privatni i državni sektor bezbednosti razmene mišljenja o sprovođenju Zakona, da se iniciraju zajedničke preporuke i predlozi, kako bi se taj pravni akt što efikasnije primenjivao u praksi.\nĐorđe Vučinić predsednik Odbora Udruženja za privatno obezbeđenje PKS ističe da proces licenciranja ima svoju dinamiku, da su firme to ozbiljno shvatile i krenule u proces pribavljanja dozvola.\nUčesnici konferencije, koja je u PKS okupila predstavnike MUP-a Srbije, kompanija u sektoru privatnog obezbeđenja i stručnjake u sektoru bezbednosti, bili su u prilici da se upoznaju kako sa dinamikom procesa licenciranja tako i sa primenom ostalih odredbi Zakona, koje su već na snazi.\nNa skupu u PKS ukazano je na neophodnost efikasne primene Zakona, usaglašenog sa evropskim zakonodavstvom i standardima. Primena Zakona odnosi se na sve kompanije i državne institucije koje imaju sopstveno obezbeđenje(samozaštitu), firme koje daju usluge, kao i sve one koriste servise privatnog obezbeđenja.\nEfikasno suprotstavljanje svim oblicima kriminaliteta i terorizma moguće je samo sistemski uređenom funkcionalnom saradnjom svih elemenata strukture nacionalne bezbednosti, ali i profesionalizacijom delatnosti kroz primenu Zakona, ali i ostalih propisa povezanih sa ovom delatnošću, saglasni su učesnici.\nPrivatno obezbeđenje u Srbiji, po rečima Zorana Milićevića, sekretara Udruženja za privatno obezbeđenje PKS, susreće se sa raznim izazovima. Zaposleni u oblasti privatnog obezbeđenja prvi se suočavaju sa rizicima i reaguju u vanrednim situacijama. U javnosti se ne pravi jasna razlika između legalnog i "divljeg" obezbeđenja pa se privatnom obezbeđenju pripisuje prekoračenje ovlašćenja koja su, prema nekim istraživanjima, u preko 95 odsto slučajeva od 2003. godine do danas počinjena od strane "divljeg obezbeđenja", dodao je Milićević. Ukazao je na neophodnost socijalnog dijaloga u toj oblasti, jer je to jedina pravno dozvoljena mogućnost za poboljšanje uslova poslovanja kako poslodavaca tako i zaposlenih u toj grani.\nIzvor: Vebsajt Privredna komora Srbije, 30.03.2016.


Vreme 1209 - Pravo na besplatnu pravnu pomoc – sukob interesa -->\nPravo na besplatnu pravnu pomoć – sukob interesa\nVeć devet godina radim kao advokatica u Autonomnom ženskom centru (AŽC), organizaciji koja se duže od 20 godina bavi pružanjem pomoći i podrške ženama koje su preživele muško nasilje. Tokom godina smo uvidele da je pružanje besplatne pravne pomoći jedan od najvažnijih zadataka nas ženskih nevladinih organizacija u borbi za zaštitu prava žena. Sve pravne usluge koje žene mogu dobiti u okviru Pravnog tima Autonomnog ženskog centra su besplatne.\nIskustvo nas je naučilo da je ženi, kada odluči da izađe iz haosa porodičnog ili partnerskog nasilja – ova vrsta podrške od presudnog značaja. Činjenica da ima pouzdanu pravnu savetnicu, zastupnicu njenih prava na sudu i tokom procesa, koja će svoj posao uraditi besplatno – čini je snažnijom i odlučnijom. Tokom 2012. i 2013. godine smo na ovaj način podržale 1720 žena, pružile 3369 pravnih usluga, napisale 454 podnesaka... Vrednost naše usluge besplatnog zastupanja žena pred sudom, na advokatskom tržištu, prema slobodnoj proceni, prevazilazi sumu od 100.000 dinara po postupku. Toliko bi ove žene, naime, koštala bitka za pravdu da se za nju bore uz podršku advokata koje plaćaju.\nBesplatna pravna pomoć je važna tekovina svakog demokratskog društva koja to društvo čini pravičnim i socijalno odgovornim. Nisu svi građani uvek u mogućnosti da imaju pravnog zastupnika, a odgovorna država mora da im pruži pravo na pravično suđenje. Države se na različite načine organizuju da bi ovo pravo omogućile svojim građanima: osnivaju službe za pomoć i podršku oštećenima i svedocima, organizuju posebne službe za pružanje besplatne pravne pomoći, podržavaju nevladine organizacije koje pružaju besplatnu pravnu pomoć, pravne klinike na Pravnim fakultetima i sl. U Srbiji besplatnu pravnu pomoć pružaju, u ograničenom obimu i vrlo restriktivno, i lokalne samouprave, kao i advokatske komore. Ali i dalje najveći teret pružanja besplatne pravne pomoći i brige za pravo na pravično suđenje za najugroženije građane nose – organizacije civilnog društva.\nDržava je već tri puta pokušala da donese zakon o besplatnoj pravnoj pomoći, svaki put bezuspešno. Poslednja verzija Predloga zakona o besplatnoj pravnoj pomoći, koji je pripremila radna grupa Ministarstva pravde i državne uprave je, prema oceni većine organizacija civilnog društva koje pružaju ovu pravnu uslugu – najlošija do sada.\nZašto mislimo da je ovaj predlog zakona loš?\nPrvo, ovaj predlog zakona na prvi pogled deluje kao da država daje pravo na besplatnu pravnu pomoć, a onda, kako ga dalje čitate, shvatate da je intencija države da vam na svaki mogući način uskrati to pravo po formalnim aspektima. Kao uslov za dobijanje besplatne pravne pomoći se navodi da tražilje i tražioci treba da budu korisnici socijalne pomoći Zašto, pitamo se? Zar žena koja je žrtva partnerskog nasilja mora biti i korisnica socijalne pomoći? Ne bi trebalo da bude. Naše iskustvo govori da ove žene dolaze i iz imućnih porodica, ali da one nemaju pristup novcu i imovini, koji su u posedu partnera. Nije li takva žena "dovoljno ugrožena" sa stanovišta države, da bi joj pripalo pravo na besplatnu pravnu pomoć? Onog momenta kada sudskim putem ostvari pravo na zaštitu i povrati imovinu, njoj će prestati ovo pravo.\nDrugi, skoro neostvariv uslov koji je zakonodavac postavio, jeste da će pravo na besplatnu pravnu pomoć dobiti oni građani "koji navedu koje im je ustavno pravo ili sloboda povređeno i to navedu u formularu – zahtevu kojim traže da im se odobri besplatna pravna pomoć". Da li je realno očekivati da građani Srbije, posebno oni najsiromašniji i najugroženiji, znaju da u formularu popune koje im je ustavom zagarantovano pravo ili sloboda povređeno? Pa onda je zakonodavac trebalo da predvidi postojanje besplatne pravne pomoći za popunjavanje formulara za ostvarivanje prava na besplatnu pravnu pomoć.\nAli tu se muke građana ne završavaju. Predlog zakona predviđa da će pravnici u centrima za socijalni rad biti ti koji će odlučivati o tome da li je stvarno nekome povređeno upravo ono ustavno pravo koje je tražilja besplatne pravne pomoći navela u svom zahtevu, kao i uspešnost postupka za koji se traži besplatna pravna pomoć, i tek onda doneti odluku o tome da li je pravo odobreno ili nije. I tu odluku pravnik u centru mora da donese u roku od sedam dana, odnosno dva dana u hitnim slučajevima. Svi mi koji svakodnevno sarađujemo sa centrima za socijalni rad u Srbiji, znamo da su Centri za socijalni rad preopterećeni svojim osnovnim poslom koji rade samo radnim danima od 7 do 15h i da su ovo previsoko postavljena očekivanja od pravnika u centrima. Previsoko bi bila postavljena očekivanja od bilo kog pravnika da proceni uspešnost u sudskim postupcima, posebno kada se zastupanje u nekim postupcima ne može ni "meriti" uspešnošću, kao što je zastupanje oštećenih u krivičnom postupku, postupci po porodičnom zakonu...\nBorba za pravičan zakon o besplatnoj pravnoj pomoći traje duže od sedam godina. Svako novo ministarstvo formira novu radnu grupu, i svaka radna grupa počinje posao ispočetka, kao da nikada ništa nije rađeno pre njih. Sa trećom radnom grupom, koja je u potpunosti izignorisala ekspertska mišljenja Saveta Evrope na prethodnu verziju zakona i sve predloge i komentare koji su dostavljani Ministarstvu tokom prethodnih godina, dobili smo najlošiju verziju ovog zakona i daćemo sve od sebe da ona, kao takva, ne bude usvojena.\nPristupanjem Srbije Evropskoj uniji, povući će se i međunarodna pomoć od koje se trenutno finansiraju usluge nevladinih organizacija u pružanju besplatne pravne pomoći. A da bi se pridružili zajednici demokratskih država, Srbija će morati da preuzme odgovornost i da obezbedi efikasan i dostupan sistem besplatne pravne pomoći.\n(Autorka je advokatica Autonomnog ženskog centra)


Upad SU-34 u Tursku je jasna Putinova poruka Erdoganu i SAD | WebTribune\nHome SPEKTAR Upad SU-34 u Tursku je jasna Putinova poruka Erdoganu i SAD\nTokom vikenda, 4 najnovija i najsofisticiranija ruska vojna aviona Su-35 Flanker E stigla su u rusku vazdušnu bazu u sirijskoj Latakiji. Ovo se dešava posle još jednog navodnog kršenja turskog vazdušnog prostora, u petak su to uradili borci-bombarderi Su-34 „Fulbek“.\nOdnosi Ankare i Moskve ostaju ekstremno napeti od kako su turske snage oborile ruski avion Su-24, kada je navodno upao u turski vazdušni prostor za manje od 20 sekundi u novembru.\nIako je Turska, u sklopu svojih zakonskih prava, u mogućnosti da obori strani vojni avion koji krši njen suverenitet vazdušnog prostor i odbija da posluša upozorenja, Ankara je namerno odabrala veoma agresivan stav i oborila je letelicu.\nKao odgovor, ruski predsednik Vladimir Putin je razmestio napredni sistem vazdušne odbrane S-400 i naredio da avioni učestvuju u operacijama nedaleko od turske granice u Siriji, a opremljeni su „živim“ vazduh-vazduh projektilima za samoodbranu.\nInterno se takvi potezi prave kako bi se pokazala odbrambena strana, kao strane kojoj je naneta šteta uoči turske „agresije“. Međutim, na međunarodnoj sceni, Putin je odlučan da povrati inicijativu od Turske.\nKratki upadi u vazdušni prostor NATO-a, naročito iznad baltičkih država i Turske, postali su uobičajena ruska taktika vršenja pritiska u proteklim godinama. Uvek se računa na to da NATO članice neće rizikovati opasne eskalacije stanja korišćenjem svojih prava da pucaju usled takvih upada.\nMeđutim, upadanje u vazdušni prostor Su-34 u petak, daleko boljeg i jačeg aviona od onog kog je Turska oborila, kao i razmeštanje četiri Su-35 posle toga, predstavljaju jasnu poruku Turskoj i NATO-u da se Rusija vraća u ofanzivu.\nSu-35 su veoma impresivne mašine za ostvarivanje nadmoćnosti u vazduhu i one mogu značajnoda budu ispred turskih F-16/D u eventualnom iznenadnom sukobu na granici.\nKada se sve ovo uzme u obzir, jasno je da je reč o idealnom alatu za zastrašivanje Turske i NATO-a.\nKonfrontacija sa Turskom očito je postala centralni deo Putinove kampanje primoravanja Zapada da ponovo prizna Rusiju kao jednu od vodećih svetskih sila.\nSPREMALI NAPAD NA MOSKVU: Ruske službe uhapsile sedam pripadnika Islamske države\nVELIKA ZAVERA U NEMAČKOJ: Vlada prikrila pokušaj terorističkog napada na fudbalskom stadionu


Prema informacijama dobijenim od stanovnika pojedinih kontejnerskih naselja u Beogradu, Sekretarijat za socijalnu zaštitu ukinuo je obroke u Narodnoj kuhinji za stanovnike naselja Makiš 2, Jabučki rit i Barajevo i delu stanovnika kontejnerskog naselja u Malom Leskovcu. Prema informacijama koje je dobio Dečji romski centar hrana će biti ukinuta i u naselju Kijevo od 1. juna 2013. godine.\nTim povodom, Sekretarijat za socijalnu zaštitu je obavestio stanovnike kontejnerskih naselja da se obrate Gradskom centru za socijalni rad kako bi “legalno” ostvarili pravo na novčanu pomoć i Narodnu kuhinju.\nTakvim postupanjem Sekretarijata najviše su pogođena lica koja nemaju regulisan status, odnosno ne poseduju identifikacione dokumente, uzimajući u obzir da je procedura za ostvarivanje prava na novčanu socijalnu pomoć komplikovana i duga (zahteva se prilaganje brojnih dokaza, postupak traje u proseku najmanje 4 do 6 meseci).\nZa više informacija videti saopštenje: Grad Beograd ukinuo ishranu u Narodnoj kuhinji delu stanovnika kontejnerskih naselja\nPročitano 10907 puta


Vakcinisana deca se manje zaražavaju od nevakcinisane | Kosova.info\nDom|Najnovije|Vakcinisana deca se manje zaražavaju od nevakcinisane\nNajnovija izraelska studija pokazala je da se deca vakcinisana protiv koronavirusa zaražavaju omikron varijantom upola manje u odnosu na nevakcinisane vršnjake.\nTa studija, prva te vrste, objavljena je u vreme kada je Izrael suočen sa velikim talasom infekcija.\nU zemlji je gotovo 400.000 aktivnih slučajeva zaraze, što čini četiri odsto stanovnika i da se dnevno dijagnostikuje 60.000 do 70.000 novoinficiranih, preneli su izraelski mediji.\nStudijom su obuhvaćena deca od pet do 11 godina koji od kraja novembra mogu da se imunizuju i ustanovljeno je da vakcine nude jaku zaštitu protiv sojeva koronavirusa, pogotovo u prvim mesecima od vakcinacije.\n“Čak i tokom omikron talasa vakcina data u protekla tri meseca, dve doze ili buster doza, pruža poboljšanu zaštitu protiv infekcije u poređenju sa nevakcinisanim ili onima čija je vakcinacija zastarela”, navedeno je u saopštenju ministarstva zdravlja Izraela.\nOd 25. decembra do 16. januara oko 260 na 100.000 nevakcinisane male dece je zaražavano u proseku na dan. Među vakcinisanom zaražavalo se oko 120 na 100.000 dece dnevno.\nTinejdžeri koji su primili buster su takođe imali povišenu zaštitu, kako se pokazalo.\nIzrael je krajem decembra ponudio buster tinejdžerima koji su primili prve dve doze vakcine pre tri meseca.\nMeđu onima koji su primili buster bilo je 90 novozaraženih na 100.000 za 24 sata u proseku, a među nevakcinisanim 330.\nStudija se poklopila sa periodom od tri nedelje u kome je broj novih slučajeva zaraze za 24 sata sa 1.300 povećan na preko 45.000, uglavnom zbog pojave jako zaraznog soja omikron koji se brzo širi čak i među mnogim potpuno vakcinisanim osobama.\nStudija koja još nije recenzirana pokazuje da vakcine najbolje deluju protiv omikrona ubrzo pošto su primljene, ali im efikasnost brzo opada.\nUhapšeni Britanci osumnjičeni zbog veze sa otmicom u Teksasu


Posle protesta u Valjevu: Nije njima do Obradovića... | INFO 24\nPosle protesta u Valjevu: Nije njima do Obradovića…\nPokazalo se da su bili uzaludni pozivi organizatora upućeni preko stranica nedeljnika „Napred“, pojedinih internet portala i društvenih mreža građanima Valjeva da dođu u što većem broju. Umesto toga, na protestu se okupila daleko manja grupa od priželjkivanog broja, manja od svih dosadšnjih.\nNepuna dva sata smenjivali su se govornici, ovoga puta „pojačani“ profesorom Čupićem, Borkom Stefanovićem i Miodragom Simovićem. Pojčanje je činio i Bogoljub Arsenijević – Maki, Valjevac koji je poznatiji po tome što je u avgustu 1999. godine u cilju rušenja vlasti provalio u zgradu tadašnje SO Valjevo. Tom prilikom, uz veliku materijalnu štetu, nekoliko ljudi, među kojima i policajaca, je teže i lakše povređeno.\nVeć na početku obraćanja okupljenima, pod izgovorom da se bore za slobodu uzbunjivača Aleksandra Obradovića, pokazalo se da se govornici zapravo bore za svoje političke ciljeve. Nisu, naravno, propustili priliku da, komentarišući najnovija zbivanja oko valjevskog „Krušika“, proglase za glavne krivce predsednika Repulike Srbije Aleksandra Vučića, Nebojšu Stefanovića, ministra policije i Aleksandra Vulina, ministra odbrane. Posebno su, kao dosadašnju pobedu protesta, isticali doprinos koji su dali zbivanjima na Beogradskom univerzitetu u zahtevima za poništavanje doktorske disertacije Siniše Malog, ministra finansija.\nOnda su, naravno, prešli na zbivanja u vezi sa „Krušikom“ i uzbunjivačem Obradovićem čiji su roditelji, takođe, prisustvovali ovom protestu. Naročito je na momente „padao u vatru“ profesor Čupić svojim gromoglasnim obraćanjem. Bio je ljut na zaposlene u „Krušiku“ zbog toga što ne dolaze na proteste, jer ovoj fabrici namenske proizvodnje ne cvetaju ruže. Rešenje je da se oni koji su, prema njegovim rečima, omogućili pljačku „Krušika“ što pre oteraju iz fabrike, a da će kada oni dođu na vlast obezbediti fabrici „bolje dane“. U nameri da bude još i duhovit, pojedinim građanima Valjeva je kazao da se „konačno glava šećera čuvenog pisca Milovana Glišića – istopila“ dodajući da za to velike zasluge pripadaju „hrabrom“ Aleksndru Obradoviću koga je čak proglasio za heroja Srbije.\nNi jedan od govornika nije se, bar na trenutak, setio da kaže gde su bili 2012. godine kada je ova fabrika, ponos Valjeva, bila na kolenima, kada minimalne zarade radnika ispaćivane sa zakašnjenjem od pola godine. Ni jednog trenutka nisu pomenuli šta je zapravo istina i pravi razlog da se ubunjivač nađe u kućnom pritvoru, sa ograničenim kretanjem. A već se znaju lični i porodični motivi zbog kojih se našao u ovoj situciji. Milijana, majka uzbunjivača Obradovića je niz godina bila na mestu direktora ekonomsko – finansijskog sektora HK „Krušik“. Kada nije upela da se ostvari kao generalni direktor, otiša je u penziju, a nakon toga je našla utočište, opet na privilegovanom radnom mestu, u firmi „CPR Impeks“, vlasništvo Petra Crnogorca, direktnog konkurenta preduzeća „GIM“ koje se, takođe, bavi trgovinom oružja.\nSve u svemu, i za ovu protestnu šetnju bi se moglo reći „ista priča – ista meta“. Ona je pokazala da i govornicima, ali i nekolicini šetača nije cilj „Sloboda za Aleksandra“, a ni briga za sudbinu „Krušika“ i hoće li preko tri hiljade radnika ostati bez posla. Njima je cilj da obave posao svjih nalogodavaca koji bi da ruše namensku industriju Srbije koja našoj zemlji donosi godišnji prihod od milijardu dolara i zapošljava više od 11 hiljada ljudi. Želeći da na ovakav način poruše politiku predsednika Vučića oni zapravo žele da poruše Srbiju, ne pitajući za cenu da ostvare svoje političke ciljeve dolaska na vlast bez volje i podrške naroda. U tome su već postali prepoznatljivi i uzaludna im je poruka sa protesta u Valjevu da im se pridruže radnici „Krušika“, a i Valjevci.\nU Srbiju stiže sneg tačno ovog datuma: Meterolozi najavili padavine, spremite šalove i kape!\nJovičić: Oni imaju samo jedan interes – da dođu do narodne kase\nVlada republike Srbije, preko Kancelarije za upravljanje javnim ulaganjima, uskoro će oko 5 miliona evra uložiti u opštinu Požega. Od tog novca biće podignuta nova školska zgrada, pa Tehnička škola…\nJoš dva lekara preminula od koronavirusa\nMisija MMF od danas u Srbiji\nPokrajinski sekretarijat za obrazovanje raspisao konkurse za opremu


MOMIROVIĆ NAKON SASTANKA SA FABRICIJEM: Primarni cilj Srbije evropske i regionalne integracije\n19.11.2020. 10:57h 19.11.2020. 10:57h\nMinistar građevinarstva, saobraćaja i infrastrukture Tomislav Momirović istakao je danas da je prioritet Srbije da bude deo EU i etablira sve moguće standarde i prakse Unije, a ujedno je podvukao da je primarni cilj naše zemlje integracija, ali ne samo evropska, već i regionalna.\nMomirović je nakon sastanka sa šefom Delegacije EU u Srbiji Semom Fabricijem podsetio da Srbija i EU imaju mnoge projekte koje su sprovele, započele i koje će raditi.\n- Teško je početi drugačije od onoga da kažem da su primarni cilj Srbije integracije, ne samo evropske, već i regionalne. Cilj je da Srbija bude deo razvijene Evrope. Mnogo smo uradili da bismo podigli standard građana i pravnu sigurnost, a želimo da tako nastavimo, zbog čega nam je važna pomoć EU - rekao je ministar.\nMomirović je zahvalio Fabriciju na dosadašnjoj saradnji ocenivši da se pokazao kao pravi prijatelj Srbije. Izrazio je uverenje da će ta saradnja biti kvalitetna u budućnosti kao što je bila sa njegovom prethodnicom.\nMomirović se zahvalio EU na velikoj pomoći i podršci u realizaciji infrastrukturnih projekata i ukazao da 75 odsto stranih direktnih investicija dolazi upravo iz zone EU.\n- Ekonomija Srbije nezamisliva je bez ekonomije EU. Mi smo deo jedinstvenog tržišta i nadam se sutra i jedinstvene ekonomske zajednice - naglasio je ministar.\nKazao je da je pred nama izazovan infrastrukturni projekat koji se odnosi na auto-put Niš-Priština, odnosno našu deonicu Niš-Merdare.\n- Očekujemo da će taj projekat doneti ekonomski prosperitet celom regionu i podići opštine duž administrativne linije koje su bile obeležene jakim stagniranjem - dodao je Momirović.\nFabrici je novinarima preneo da se razgovaralo o nastavku saradnje EU i Srbije dodajući da je pun portfolio infrastrukturnih projekata.\nUkazao je da je razgovaramo o projektima koji će se sprovesti zajedno kroz investicioni plan EU. Pohvalio je pristup ministra i pozdravio njegovu privrženost nastavku infrastrukturnih projekata u Srbiji sa EU u saglasnosti sa pravilima Unije.\n- Srbija je najveća zemlja u regionu i može najviše dobiti od integrisanog regiona Zapadnog Balkana - uveren je Fabrici.\nDodao je i da ministar Momirović ima pragmatičan pristup.\nVUČIĆ IMA DOBRE VESTI: Ove godine više od 2 MILIJARDE STRANIH direktnih investicija\nTomislav MomirovićSem FabriciSrbijaEUauto-put Niš-Priština


Natalija Trivić u Trebinju\nPodrška talentovanim učenicima, pomoć područnim školama i dualno obrazovanje, stavljeni su među prve planove rada Ministartsva prosvjete i kulture. U posjeti Trebinju, ministrica Natalija Trivić posebno je naglasila neophodnost saradnje obrazovnog sistema sa potrebama tržišta, kako ne bi dolazilo do nedostatka kadrova.\n"Onaj kadar koji ćemo mi proizvoditi u našim školama, uslovno rečeno, jeste onaj koji treba da bude kreiran sa potrebama tržišta rada kako bismo zaposlili buduće generacije. Mi treba da razmišljamo strateški dugoročno, da znamo da sljedećih 20 godina, treba da proizvedemo kadrove koji će voditi Republiku Srpsku, a tu obrazovni sistem ne smije da posustane", istakla je Natalija Trivić, ministar prosvjete i kulture Republike Srpske.\nNadareni učenici moći će da svoje talente iskažu u Centru za talente u školi u Zgonjevu. U toku je izrada projektne dokumentacije i rješavanje imovinskih odnosa, kako bi sanacija objekta mogla da počne.\n"Mislimo da zajedno sa ministarstvom i gradom možemo naći način kako da oživimo tu školu, odnosno formiramo centar za talente ili istraživački centar, gdje ćemo na najbolji mogući način talentovanoj djeci i svim ostalim koji žele dati neke osnovne upute, odnosno zaraziti ih naukom i dati im neki alat koji će im koirstiti u životu i od kojeg će živjeti", istakao je Dragan Mrdić, direktor OŠ "Vuk Karadžić".\nOsim obrazovanja, Trebinje ima i uslove za razvoj kulture, jasan je stav ministarstva. Vlada Srpske od ove godine finansijski će podržati manifestaciju "Dučićeve večeri poezije".\nTrebinje Natalija Trivić


Ko će Evropu snabdevati gasom | Kamatica\nPočetna > vest > Ko će Evropu snabdevati gasom\nKo će Evropu snabdevati gasom\nTekst objavljen: 04.06.2015 13:10\nDržave EU u jugoistočnoj Evropi i Srbija, kao i drugi kandidati za članstvo, 10.jula će u Dubrovniku razgovarati o dosašnjim nastojanjima da se obezbedi snabdevanje gasom iz tri izvora, a pre svega, kako izgraditi neophodnu infrastrukturu, imajući u vidu da bi 2019. Rusija mogla da obustavi isporuke gasa preko Ukrajine.\nEvropska komisija je odlučila da se u tom cilju, pored planiranog dopremanja azerbejdžanskog gasa Južnim gasnim koridorom, usredsredi na, kako je predočeno, "ogromne neiskorišćene" rezerve i kapacitete Alžira, dok se za američki tečni gas smatra da je, bar zasad, preskup.\nSastanak Visoke radne grupe zemalja EU i kandidata za članstvo, verovatno na ministarskom nivou, u Dubrovniku će prevashodno biti usredsređen na izgradnju infrastrukture i sistema povezivanja gasovoda na jugu Evrope, rekli su zvaničnici u kabinetu evropskog komesara za energetiku Arijasa Kanjetea.\nOni su potvrdili rešenost Kanjetea i Evropske komisije da se dogradnjom i izgradnjom terminala za tečni gas otvore nove zamašne mogućnosti i izvori, naročito za uvoz alžirskog tečnog gasa, a u budućnosti i za tečni gas iz Amerike i Australije.\nNezvaničnoje rečeno da se zasad proučava kako bi u doglednoj budućnosti mogao da se uvozi američki tečni gas, koji se vadi iz škriljaca, a zasad je, i zbog pada cena energenata, previše skup, ali je tesna energetska saradnja uključena u pregovore SAD-EU o sklapanju ugovora o slobodi trgovine i investicija.\nTakođe se računa na povećanje norveških isporuka gasa, kao i korišćenje nalazišta gasa oko Kipra, a u budućnosti i Iraka i Irana.\nEvropska komisija nastoji da što pre stvori uslove da se smanji zavisnost Evrope od ruskog gasa i da se nađu novi izvori i putevi snabdevanja, a pomno se proučavaju mogućnosti za obezbedjenje snabdevanja gasom zemalja jugoistočne Evrope koje najviše zavise od ruskog gasa.\nKanjeteova portparolka Ana Kaisa Itkonen je Beti rekla da su u ministarsku radnu grupu EU članica u jugoistočnoj Evrop na tehničkom nivou uključene i Srbija i druge zemlje regiona koje su kandidati za članstvo u EU.\namerički gas ruski gas gasovod snabdevanje gasom


Kragujevcu nagrada za inkluziju Roma u obrazovni sistem - Sjajne Vesti\nHUMANOST, OBRAZOVANJE, NAGRADE\nGrad Kragujevac i italijanska regija Ređo Emilija osvojili su drugo mesto na konkursu koji je Sekretarijat Kongresa lokalnih i regionalnih vlasti Saveta Evrope, organizovao za lokalne samouprave, koje su uspešno implementirale programe za inkluziju Roma. Svečana dodela nagrada, na kojoj će svoje predstavnike imati i grad Kragujevac, održacće se tokom 29. zasedanja Kongresa lokalnih i regionalnih vlasti Saveta Evrope u Strazburu, 21. oktobra 2015. godine.\nPrvo mesto na ovom konkursu osvojio je belgijski grad Gent, a španska prestonica Madrid je bila treća na ovom konkursu.\nOva nagrada, u okviru kampanje „Dosta“, dodeljuje se od 2007. godine gradovima i opštinama koji su implementirali kreativne inovacije za efikasniju i dugoročniju integraciju Roma. „Romanipen“ je prošle godine za program socijalne inkluzije Roma dobio i prestižnu nagradu Evropske unije koja se dodeljuje zemljama Zapadnog Balkana i Jugoistočne Evrope.\nGrad Kragujevac dobio je ovo prestižno priznanje sa projektom „Snažni od početka“, koji se bavi unapređenjem roditeljskih veština i kućnog okruženja za učenje i razvoj. Jedan od ciljeva projekta, čiji je nosilac Centar za interaktivnu pedagogiju, jeste podrška romskim roditeljima i drugim članovima porodice da uspešnije ostvare svoje uloge još.\nPartneri na projektu „Snažni od početka“ su Obrazovno – kulturna zajednica Roma „Romanipen“ i grad Kragujevac, a nosilac je Centar za interaktivnu pedagogiju regije Ređo Emilija.\nOvaj projekat podrške predškolskoj deci, do pet godina koji žive u romskim naseljima, zaživeće pored Kragujevca i u Beogradu, Subotici i Nišu.\nkragujevac, top vesti, sjajne vesti, nagrada, romi, inkluzija roma, centar za interaktivnu pedagogiju, roditeljske vestine, obrazovni sistem, snazni od pocetka\nKragujevcu nagrada za inkluziju Roma u obrazovni sistem postavio Milivoje Rosandić 12.10.2015


Centru za majku i dete donacija "Liciderskog srca" (VIDEO) – ZoomUe\nCentru za majku i dete donacija „Liciderskog srca“ (VIDEO)\nby Vesna Đurović · Published 31 маја, 2019 · Updated 31 маја, 2019\nUŽICE – Predstavnici Međunarodnog dečijeg festivala Licidersko srce donirali su užičkom Centru za majku i dete dva inhalatora i tri klime.\n„Imamo veliki broj inhalacija tokom cele godine i ova donacija nam baš znači da deca ne čekaju na red, a klima nam obezbeđuje humaniji prostor za decu koja moraju da se skinu i pregledaju. Donacija će olakšati i zaposlenima koji će imati komfornije uslove za rad i adekvatniju opremu“, rekla je načelnica Pedijatrijske službe Novka Vukašinović Garabinović.\nSredstva za ovu donaciju prikupljena su tokom festivalske akcije „Licidersko srce deci“, a poklon festivala biće i repracija desetak otomana za pregled pacijenata.\n„Nama je drago što je ova naša akcija uspela kao i svih godina unazad. Realizuje se na svim lokacijama gde se festival organizuje i sav novac koji se prikupi od prodaje suvenira, otprilike oko 1000 evra, uvek je išao deci, a ljudi rado učestvuju kada čuju za koga se organizuje“, rekla je predsednica Organizacionog odbora festivala Gordana Paunović.\nAkcija „Licidersko srce“ sprovodi se već deceniju, od samog početka festivala, i donacije su stizale do dece u područjima pogođenim zemljotresom u Japanu i poplavama u Bajinoj Bašti, Gradskom zavodu za zaštitu dece u Višegradu, Dečijem odeljenju u Zdravstvenom centru Užice, Univerzitetskoj dečijoj klinici u Tiršovoj u Beogradu i porodici Marka Vujovića koji ima bolesno srce.\nTags: Centar za majku i deteDečiji dispanzerdonacijalicidersko srce\nMilovi oldtajmeri (VIDEO)\nNext story Zemljište u Kosjeriću kontaminirano teškim metalima (VIDEO)\nPrevious story Obeleženo 90 godina organizovanog turizma na Zlataru (VIDEO)


Hanovo upozorenje Evropskoj uniji zbog Zapadnog Balkana - Sputnjik Srbija\n12:16 17.06.2019 (osveženo 13:12 17.06.2019) Preuzmite kraći link\nU okolnostima u kojima bi Savet EU mogao sutra ponovo da odloži odluku o pokretanju pristupnih pregovora sa Severnom Makedonijom i Albanijom, Han je pozvao ministre EU da što pre omoguće pokretanje pristupnih pregovora sa Severnom Makedonijom i ocenio da bi to bio važan signal za ceo region, prenosi Tanjug.\n„Ako dođe do ponovnog pokretanja dijaloga između Srbije i Kosova, oni moraju da vide da će investicija u pronalaženje političkog kompromisa biti nagrađena. U suprotnom nemaju podsticaj. Svi treba da shvate koliko je u interesu celog regiona važno da se da signal jednoj zemlji“, poručio je Han.\nJohanes Han je pred sutrašnji sastanak Saveta EU, na kojem će se razmatrati politika proširenja i ocenjivati napredak zemalja u procesu evrointegracija, ponovio da je Severna Makedonija uradila sve što je od nje traženo i upozorio da bi svako odlaganje adekvatnog odgovora EU na to predstavljalo rizik.\nOn je ponovio da ako jedna zemlja, koja je investirala mnogo u evropsku perspektivu i čiji su lideri pokazali hrabrost u postizanju kompromisa, ne bude nagrađena za to, EU gubi kredibilitet, ali i moć delovanja u celom regionu Zapadnog Balkana.\nČetnički vojvoda Ana Brnabić\nPrema poslednjim informacijama, ta odluka bi mogla biti ponovo odložena.\nDok se grupa zemalja, na čelu sa zemljama Baltika i Centralne Evrope, zalaže za otvaranje pristupnih pregovora već u junu, Nemačka traži odlaganje do septembra, zbog rasprave u Bundestagu.\nIstovremeno, Francuska i Holandija smatraju da bi ta odluka za Severnu Makedoniju mogla biti doneta i kasnije, a protive se i početku pristupnih pregovora sa Albanijom zbog neubedljivih dokaza o napretku u oblasti vladavine prava, prvenstveno u borbi protiv organizovanog kriminala.\nZapadni Balkan, EU, Johanes Han


Ekonomsko osnaživanje – Onasnazivanje\nJačanje ekonomske sigurnosti i prava žena jedan je od osnovnih prioriteta, kako u Srbiji, tako i u svetu, dok je ravnopravnost žena i muškaraca jedna od pet vrednosti na kojima počiva Evropska unija. Evropska platforma za borbu protiv siromaštva i socijalne iskljucenosti ključni je strateški dokument EU kojim se utvrdjuju prioriteti i aktivnosti u cilju smanjenja siromaštva i socijalne iskljucenosti do 2020. godine.\nJedan od ključnih momenata u postizanju ekonomske sigurnosti i ravnopravnosti je ekonomsko osnaživanje. Prema definiciji na sajtu www.inkluzijakurs.info, “ekonomsko osnaživanje podrazumeva podizanje sposobnosti žena i muškaraca da učestvuju, doprinose i ostvaruju dobitke iz procesa rasta pod uslovima adekvatnog prepoznavanja njihovog doprinosa, dostojanstva i mogućnosti da pregovaraju o pravičnijoj distribuciji dobiti od rasta”. Kako su žene ranjivija kategorija i ekonomska ravnopravnost u Srbiji još uvek nije zastupljena, u ovom tekstu fokusiraćemo se na ekonomsko osnaživanje žena.\nEkonomsko osnaživanje pomaže ženama da dođu do sigurnosti, pronađu posao, ili radom u kući obezbede sebi finansijska sredstva za život. Ono se sprovodi kroz različite programe, radionice, obuke, koji obezbeđuju socijalno ugroženim ženama da poboljšaju svoj položaj na tržištu rada ili pokrenu sopstveni biznis. Ovaj tip osnaživanje se ogleda i kroz programe finansijske podrške i aktivnih mera zapošljavanja, kao i kroz udruživanje žena.\nProjekat ONAsnaživanje, Fonda B92, usmeren je na ekonomsko osnaživanje žena koje su preživele nasilje. Projekat je pokrenut u Sigurnoj kući u Somboru i podrazumeva niz kurseva i obuka za žene koje su preživele nasilje ili pripadaju nekoj od ugroženih kategorija stanovništva, kao i njihovo umrežavanje sa društveno odgovornim poslodavcima. Formirano je i socijalno preduzeće “Dobra bašta” koje će obezbediti trajnu održivost projekta.


Vitez Archives - infoPrijedor\nHome › Posts tagged Vitez\nRUDAR-PRIJEDOR PROTIV VITEZA SAMO IZJEDNAČIO: NAIVNO PRIMLJENI GOLOVI UZROK PORAZA – FOTO\nNadali su se u Rudar-Prijedoru da na gostovanju Vitezu, jednom od glavnih konkurenata u borbi za opstanak u Premijer ligi BiH, u istoimenom gradu, mogu do povoljnog rezultata, ali su na kraju poraženi rezultatom 3:1. Za „rudare sa Sane“ bio…\nPosted in Sport\tTagged with: FK Rudar-Prijedor, NK Vitez, Rudar-Prijedor, Vitez\nPORAZ RUDAR-PRIJEDORA NA GOSTOVANJU U VITEZU\nFudbaleri Rudar-Prijedora poraženi su na gostovanju u Vitezu kod istoimene ekipe rezultatom 3:1 u meču 13. kola Premijer lige BiH. Već u 4. minuti pogodio je Kapetan ali dva minuta kasnije izjednačio je Milutinović. Vitez do nove prednosti stiže u…\nPosted in Sport\tTagged with: Rudar-Prijedor, Vitez\nRUDAR-PRIJEDOR GOST VITEZA: MILOŠ HVALI „SVOJE“\nSa trinaeste pozicije na tabeli u Premijer ligi BiH Rudar-Prijedor odlazi u 13. kolu na megdan ekipi Viteza, koja je stepenicu iznad njega sa bodom više. Nažalost ono što su „rudari sa Sane“ dobili pobjedom u Banjaluci protiv Borca, „proćerdali“…\nPosted in Sport\tTagged with: Rudar-Prijedor, Stipe Miloš, Vitez\nRUDAR-PRIJEDOR PRED GOSTOVANJE U VITEZU: GAVRAN U PROBLEMIMA\nPonovo će Rudar-Prijedor, poslije gubitka bodova na svom terenu u prvenstvu Premijer lige BiH protiv bijeljinskog Radnika, morati da se iskupljuje na strani, jer ga očekuje gostovanje Vitezu. Šef stručnog štaba „rudara sa Sane“ Boris Gavran ima ponovo problema sa…\nPosted in Sport\tTagged with: Boris Gavran, problemi, Rudar-Prijedor, Vitez


Klaus inostrani član SANU\nPredsednik Češke drži predavanje u Srpskoj akademiji nauka i umetnosti\nSrpskoj javnosti poznat je po kritikama na račun vazdušnih akcija protiv SRJ i neslaganju sa jednostrano proglašenom nezavisnošću Kosova, predsednik Češke Vaclav Klaus je danas boravio u Beogradu, gde je primljen za inostranog člana SANU. Klaus se sastao i predsednikom Srbije Borisom Tadićem.\nPredsedniku Češke Vaclavu Klausu danas je u Srpskoj akademiji nauka i umetnosti u Beogradu uručena Povelja o izboru za inostranog člana SANU. U predavanju pod nazivom "Osvrt na srpsku i češku transformaciju", Klas je izrazio podršku Češke evropskom putu Srbije, ali i upozorio na probleme u Uniji, kao i zanemarivanje tradicionalnih evropskih vrednosti kao što su sloboda, demokratija ili poštovanje razlika:\n"Potpuno razumem ambiciju Srbije da što pre postane normalna evropska zemlja, što ovih dana znači članica Evropske unije. Želim da naglasim da moja zemlja to u potpunosti podržava."\nDanas se Vaclav Klaus sastao i sa predsednikom Srbije Borisom Tadićem, a dva predsednika su razgovarala o bilateralnim i ekonomskim odnosima dve zemlje. Uz zahvalnost Češkoj na podršci evropskim integracijama Srbije, Tadić je istakao da je Klaus veliki prijatelj Srbije i čestitao mu na Povelji o izboru za inostranog člana SANU.\nA večeras je u Beogradu predstavljena Klausova knjiga “Evropa i EU–pogled političara i pogled ekonomiste" i tom prilikom je predsednik Češke upozorio da se između pojmova Evropa i Evropska unija mora praviti razlika. Takođe, rekao je Vaclav Klaus, veoma je važno napraviti razliku i između druga dva pojma–evropska integracija i evropska unifikacija.


racija - Blic Online\nRACIJA NA ILIDŽI Prekršili mere protiv korone, u restoranu više od 250 ljudi\nPripadnici Ministarstva unutrašnjih poslova MUP Kantona Sarajevo zapečatili su restoran "Bosna" na Ilidži jer su prilikom kontrole u njemu zatekli 210 gostiju, a vlasniku su odredili kaznu od 2.500 KM, piše Srna.\nRACIJE U BERLINU Specijalne snage izvele operacije nakon sukoba između Arapa i Čečena\nNekoliko stotina policajaca izvršilo je rano jutros pretrese u Berlinu i na drugim lokacijama u pokrajini Brandenburg u okviru borbe protiv organizovanog kriminala.\nPripadnici Policijske uprave Banjaluka tokom proteklog vikenda obavili su racije u tri ugostiteljska objekta u Banjaluci.\nNije shvatala šta se dešava u pozadini: Instruktorka plesala pred kamerom pa postala hit na internetu\nFitnes instruktorka i plesačica King Nin Vaj iz Mjanmara, brzo je postala "vruća tema" na društvenim mrežama, nakon što je snimala svoju dnevnu rutinu i na snimku na kom igra, nesvesno uhvatila trenutke dramatičnog puča.\nRacija u banjalučkom kafiću: Uhapšene četiri osobe zbog droge\nBanjalučka policija obavila je raciju u kafiću "Stara Banjaluka" te uhapsila četiri osobe zbog droge, a u kafiću je zatečeno 50 gostiju, saznaje Srpskainfo.\nVELIKA RACIJA U NEMAČKOJ Uhapšene tri osobe zbog NAJVEĆE PLJAČKE U ISTORIJI (FOTO)\nNemačka policija uhapsila je danas tri osobe osumnjičene za spektakularnu pljačku državnog muzeja u Drezdenu, iz kojeg je pre godinu dana odneseno više od deset komada nakita sa dijamantima.\nVELIKA RACIJA U NEMAČKOJ Suspendovano 29 policajaca jer su širili ultradesničarsku propagandu\nPOLICIJA KONTROLIŠE PROVOĐENJE MERA U kafiću u Ribniku zatekli više od 120 ljudi\nZlatko Podhraški, član Dobrovoljnog vatrogasnog društva, obratio se javnosti povodom situacije koja mu se dogodila, a koju je opisao na svom Fejsbuk profilu. Tražio je "pomoć pravnika među prijateljima" s obzirom na to da od 2018. pokušava da dokaže da je nevin nakon policijske racije u jednom kafiću.\nVelika racija u Nemačkoj zbog deljenja DEČJE PORNOGRAFIJE: Zaplenjeno 2.000 telefona i kompjutera\nHiljada policajaca u Nemačkoj pretreslo je domove 50 ljudi u okviru nacionalnog suzbijanja onlajn deljenja i distribucije dečje pornografije, saopštila je danas policija u Kelnu.\nU jednom kafiću u strogom centru Banjaluke tokom vikenda policija je zatekla oko 500 gostiju, saznaje Srpskainfo.\nNajmanje 13 ljudi izgubilo je život, a šestoro ranjeno, dok su pokušavali da pobegnu iz noćnog kluba u Limi u koji je upala policija zbog kršenja mera uvedenih zbog pandemije.\nRacija u Londonu posle terorističkog napada, policija pretresa imanja\nBritanska policija izvršila je raciju na imanjima udaljenim i 50 kilometara od mesta na kome je juče džihadistički terorista izbo dve osobe, pre nego što ga je policija usmrtila.


Koç: Turska je spremna za finansiranje brze ceste Sarajevo - Beograd\nAnasayfa > Bosanski > Koç: Turska je spremna za finansiranje brze ceste Sarajevo - Beograd\n22.12.2016 10:06 12 14 16 18 yazdır\nMinistar komunikacija i prometa BiH Ismir Jusko primio je ambasadora Republike Turske u BiH Halduna Koça.\nTurski ambasador upoznao je ministra Jusku o posljednjim dešavanjima i terorističkim napadom na ruskog ambasadora u Ankari, ocjenjujući da je to bio pokušaj da se naruše dobri i prijateljski odnosi između Turske i Rusije.\nMinistar Jusko je osudio posljednje terorističke napade u Turskoj, ali i Njemačkoj, te podsjetio da je lično obišao mjesto ljetošnjeg terorističkog napada na Aerodrom Ataturk u Istanbulu i odao počast žrtvama, dan nakon što se taj teroristički akt dogodio.\nAmbasador Koc je u daljnjem razgovoru izrazio zainteresiranost turskih investitora za ulaganje u BiH i izgradnju infrastrukturnih projekata u našoj zemlji. Ministar Jusko je upoznao svog sagovornika da je već imao sastanke sa potencijalnim turskim investitorima.\nTakođer, ministar Jusko je upoznao ambasadora Koca da je već uputio pismo resornim entitetskim ministarstvima i entitetskim javnim preduzećima zaduženim za gradnju autocesta u kojem ih je obavijestio o svojim dosadašnjim aktivnostima i razgovorima sa potencijalnim investitorima i potrebi da oni sada preduzmu konkretne korake kada su u pitanju direktni kontakti sa potencijalnim investitorima i raspisivanje međunarodnih tendera, što je isključivo u njihovoj nadležnosti.\nAmbasador Koc se interesirao i za projekat izgradnje brze ceste od Sarajeva do Beograda izrazivši spremnost Turske za finansiranje, što je izvorno ideja turskog ministra ekonomije Nihata Zeybekcija, koji je nedavno o tome razgovarao s ministrom vanjske trgovine i ekonomskih odnosa BiH Mirkom Šarovićem i srbijanskim ministrom trgovine, turizma i telekomunikacija Rasimom Ljajićem.\nAmbasador je ponovno potcrtao zainteresiranost Turske da finansira jedan takav infrastrukturni projekat, saopćeno je iz Ministarstva komunikacija i prometa BiH.\nEtiketler : ambasador koç Turska ismir jusko brza cesta sarajevo beograd


Raspored kao službena tajna - Sport - Dnevni list Danas\nPočetna » Sport » Raspored kao službena tajna\nUmesto redovnog 21. kola, na programu samo tri zaostale utakmice Superlige\nIako je ovog vikenda na programu trebalo da bude redovno 21. kolo Superlige Srbije, ljubitelji fudbala moći da gledaju samo tri utakmice.\n0Piše: V. Ž. 13. decembra 2019. 22.31\nDve utakmice koje su pretekle još od letos (6. kolo) koje su večiti rivali odložili zbog evropskih obaveza (Radnik – Partizan, Zvezda – Čukarički) i jedna iz 16. runde takmičenja (Proleter – Radnički Niš) koja nije odigrana zbog stomačnog virusa fudbalera sa „Čaira“.\nPredsednik Zajednica klubova Superlige i Prve lige Srbije Dragomir Lazović tvrdi za Danas da ništa nije sporno u pomeranju 21. kola, iako na zvaničnoj internet prezentaciji Ling Long lige i dalje stoji 14. decembar (subota) kao datum odigravanja.\n– Još pre desetak dana smo pomerili kolo, nema tu nikakve tajne. Ono će se igrati kao prvo prolećno 15. februara, pa redom dalje – ukratko objašnjava Lazović.\nOvo pomeranje bi u praksi trebalo da znači da se večiti derbi zakazan za 29. februar neće odigrati u tom terminu već verovatno 4. marta, mada tek ostaje da se vidi u koji će termin (verovatno neka od sreda) biti uglavljeno to „dodatno“ prolećno kolo.\nOči navijača na stadionu „Rajko Mitić“ verovatno će više biti uperene ka klupi Zvezde nego ka terenu i onome što rade igrači u crveno-belom protiv Čukaričkog. Predviđanja da bi treneru Vladanu Milojeviću ovo mogao da bude poslednji meč na klupi šampiona Srbija verovatno će dobiti epilog odmah po okončanju utakmice.\nMilojeviću na leto ističe ugovor sa klubom, ali sve su prilike da će posle ispadanja iz Evrope ipak pre Nove godine napustiti „Marakanu“ i dozvoliti upravi da otvori novo poglavlje, sa nekim drugim trenerom i verovatno drugim igračima. U redovima Čukaričkog za nedelju najavljuju „hrabru borbu“ i naglašavaju da su poslednji put slavili na „Mitiću“ još pre tri godine, te da je došao momenat da prekinu negativnu tradiciju.\n– Crvena zvezda je uvek motiv više za sve nas. Prvi su na tabeli, aktuelni su šampion, igraju pred svojim navijačima, žele da proslave zvanje jesenjeg prvaka. Oni jesu moćna ekipa, ali Čukarički će igrati svoju igru, nećemo odustajati od ideje sa kojom smo počeli ovu sezonu – rekao je mladi reprezentativac Srbije u redovima „brđana“ Aleksandar Đorđević.\nPartizan bi pobedom u Surdulici dobio ne samo povratak na drugo mesto već verovatno i samopouzdanje da na proleće ne odustane od prvenstvene trke uprkos ne malom zaostatku za Zvezdom. Istorija je pokazala da se crno-beli redovno muče protiv „malih“ ekipa kada u Evropi naprave dobar rezultat.\nProleter – Radnički 14.00 (16. kolo)\nRadnik – Partizan 13.00 6. kolo)\nC. zvezda – Čukarički 15.00 (6. kolo)\n1. C. zvezda (-1) 52\n2. Vojvodina 42\n3. Partizan (-1) 41\n4. Čukarički (-1) 40\n7. Radnički (-1) 31\n11. Javor 20\n12. Radnik (-1) 19\n13. Proleter (-1) 19\nFudbal, Linglong tajer Superliga\nPreko „brda“ na Kipar


Radovan Karadžić: Sporazum je sklopljen sa zvaničnikom koji je imao stvarnu i jasnu nadležnost od Savjeta bezbjednosti Ujedinjenih nacija | Probajuci's Blog\nBivši liberal, Stevo Vučinić, piše o tome kako je on doživio stvaranje Matice crnogorske\tOdluka o viznoj liberalizaciji danas?\nRadovan Karadžić: Sporazum je sklopljen sa zvaničnikom koji je imao stvarnu i jasnu nadležnost od Savjeta bezbjednosti Ujedinjenih nacija\nBivši predsjednik Republike Srpske Radovan Karadžić zatražio je danas od Haškog tribunala da odbaci optužnicu protiv njega, pozivajući se na sporazum sa američkim diplomatom Ričardom Holbrukom.\nKaradžić je u podnesku zatražio da Haški tribunal odbaci optužnicu protiv njega zbog nedostatka jurisdikcije, ili da odbije primjenu nadležnosti, kao posljedicu sporazuma sa Holbrukom, prema kojem neće biti krivično gonjen pred ovim sudom, objavila je agencija Srna.\n“Karadžić tvrdi da se optužnica ne odnosi na osobu nad kojom Tribunal ima nadležnost po članu jedan Statuta, zato što je taj sporazum sklopljen sa zvaničnikom koji je imao stvarnu i jasnu nadležnost od Savjeta bezbjednosti Ujedinjenih nacija i njegovih organa”, navodi se u dokumentu koji je medijima proslijedio Karadžićev pravni savjetnik Peter Robinson.\nKao dodatak podnesku, predat je tekst izjave, na engleskom jeziku, poslate faksom iz kabineta predsjednika, kojom Karadžić pristaje da se od 19. jula 1996. u potpunosti povuče iz javnog života.\nIzjavu su potpisali i članovi tadašnjeg rukovodstava Republike Srpske (RS) Momčilo Krajišnik, Biljana Plavšić i Aleksa Buha, a u svojstvu svjedoka i tadašnji predsjednici Savezne republike Jugoslavije i Srbije, Slobodan Milošević i Milan Milutinović.\nKaradžić je aprila 1996. godine potpisao i zasebnu izjavu u kojoj se detaljno opisuju događaji od 18. i 19. jula 1996., kada je Holbruk u Beogradu o njegovoj “političkoj budućnosti” razgovarao sa Miloševićem.\nOn je naveo da je dio sporazuma ispunio, odnosno da je dao ostavku na funkciju predsjednika RS i lidera Srpske demokratske stranke (SDS), povukao se iz političkog života, te da nije učestvovao na izborima.\nZasebne izajve, koje potvrđuju Karadžićevi navode o sporazumu o imunitetu, u aprilu ove godine su potpisali bivši predsjednik Skupštine Momčilo Krajišnik i bivši ministar inostranih poslova RS Aleksa Buha, koji su 18. jula 1996, prisustvovali sastancima u Beogradu.\nKaradžićeva odbrana priložila je i dio povijerljive prepiske američkih diplomata iz Sarajeva.


Konkursi su raspisani, da li Valjevo ima projekte? | Kolubarske\nKonkursi su raspisani, da li Valjevo ima projekte?\nU saopštenju za javnost Lokalni front Valjevo podseća da je Ministarstvo zaštite životne sredine raspisalo konkurse za dodelu 400 miliona dinara lokalnim samoupravama za projekte iz oblasti zaštite životne sredine. Loklani front pita sa koliko i kojim projektima će konkurisati Valjevo?\nNa stranici Ministarstva zaštite životne sredine su 1. februara objavljena tri konkursa za dodelu sredstava lokalnim samoupravama za sufinansiranje projekata nabavke, zamene, rekonstrukcije i sanacije kotlarnica, za projekte smanjenja zagađenja vazduha koje potiče iz individualnih izvora, kao i za projekte pošumljavanja radi zaštite i očuvanja predeonog diverziteta.\nRok za podnošenje zahteva u sva tri slučaja ističe zaključno sa 16. februarom ove godine. Za prvi projekat Ministarstvo je predvidelo 200 miliona, za drugi i treći po 100 miliona dinara.\nLokalni front Valjevo pita šta od ovih konkursa može da očekuje jedini grad u Srbiji koji od početka ozbiljnog merenja zagađenja 2012. godine, neprestano udiše prekomerni zagađeni vazduh, vazduh treće kategorije?\nDa li se ova sredstva mogu koristiti za sufinansiranje pojedinačno najvećeg zagađivača valjevskog vazduha, stare energane Krušika? Prostor za ovo, čini nam se, ostavlja samo drugi konkurs - smanjenje zagađenja vazduha poreklom iz individualnih izvora. Ako to bude moguće, nismo sigurni u kojoj će meri biti ispunjen kriterijum 3 - spremnost projekta za realizaciju. Do nas dopiru kontradiktorne informacije: pre godinu i po dana direktor HK Krušik pisao je Ministarstvu da je završen idejni projekt za prelazak energane na gas. To potvrđuje i bivši gradonačelnik Valjeva u svom pismu ministru Trivanu od 10. jula 2019. godine. Ovih dana, opet, direktor Krušika govori da je tek potrebno uraditi čitav niz projekata. Što svakako neće biti moguće do 16. februara…\nOstaje nam, dakle, već najavljeni projekat zamene goriva u kotlarnici u Suvoborskoj ulici čija je realizacija najavljena za period maj-septembar ove godine. Drugih detalja o toku ovog poduhvata za sada nemamo.\nLokalni front Valjevo napominje da je stručni tim za smanjenje aerozagađenja dosta detaljno razradio varijante subvencionisanja domaćinstava, da bi Gradska uprava pretprošle godine odgovorila kako takav postupak nije zakonit. Nadamo se da postojeći projekt može biti prilagođen pre 16. februara i prijavljen na konkurs.\nU saopštenju za javnost Lokalni front podseća na to kako je naš grad, zvanično najzagađeniji u Srbiji po kvalitetu vazduha, do sada prolazio sa sredstvima koje je Republika izdvajala za zaštitu životne sredine i ekološku infrastrukturu.\nAgencija za privredne registre vodi evidenciju o ovim podsticajima počev od 2017. godine. Zaključno sa junom 2020, Valjevo je ova sredstva dobilo samo dva puta u ukupnom iznosu od 18 miliona 312 hiljada dinara. U istom periodu Leskovac je primio 142 miliona, Temerin 120, Nova Varoš skoro 60, Pirot skoro 55 miliona dinara.\nOvu listu ljubimaca republičkih vlasti završavamo sa susednom opštinom Ub. Ona je u dva navrata dobila ukupno 75 miliona dinara za zaštitu životne sredine.\nOstaje pitanje: kakvi će kriterijumi biti primenjeni u raspodeli ponuđenih 400 miliona? Građani Valjeva to izgleda neće saznati. Kao što ni do sada nisu znali, zaključuje Lokalni front Valjevo.\nI u Valjevu podrška protestu protiv državnog kriminala Pre 9 sati 38 minuta\nNa 38 biračkih mesta Pre 13 sati 42 minuta


Pokemon Quest za samo jedan mesec zaradio 8 miliona dolara na mobilnim uređajima - PLAY!\nPokemon Quest za samo jedan mesec zaradio 8 miliona dolara na mobilnim uređajima\nPokemon igre uvek prolaze zapaženo od strane fanova i na samom početku beleže ogroman novčani uspeh. Jedna od takvih je i Pokemon Quest koji se prošlog meseca pojavio kao besplatna igra za mobilne uređaje i Switch konzolu.\nKompanija SensorTower, koja se bavi analiziranjem tržišta mobilnih uređaja, je izdala novi izveštaj u kojem je otkrila da je ova Pokemon igra tokom prvog meseca na Play i App prodavnicama zaradila čak 8 miliona dolara, a u prvoj nedelji je zabeleženo 3 miliona dolara profita.\nPošto je u pitanju free2play igra, zarada dolazi putem mikrotransakcija, a najizdašniji po kupovinu u Pokemon Quest su državljani Japana, koji čine 34% potrošača, a njih prati SAD sa udelom od 24%.\nZarada možda deluje kao izuzetno visoka, ali ona postoji zbog velikog broja igrača koji su igru preuzeli za Android i iOS, ukupno 8 miliona.\nRelated Items:Mobile, Pokemon Quest, profit, Sensor Tower, zarada\nPokemon GO u aprilu zaradio preko 65 miliona dolara


Ivan Duke pobedio na izborima u Kolumbiji - Svet - Dnevni list Danas\nPočetna » Svet » Ivan Duke pobedio na izborima u Kolumbiji\nMir s FARK-om na krhkim nogama\nIvan Duke pobedio na izborima u Kolumbiji\nNajmlađi predsednik u istoriji Kolumbije uživa podršku nekoliko industrijskih lidera\nIvan Duke, novajlija u konzervativnim redovima, novi je predsednik Kolumbije.\n0Piše: M. K. 18. juna 2018. 09.39 Izmenjeno: 18.49\nOn je izabran nakon duge i oštre kampanje, čiju je okosnicu, između ostalog, činio sporan mirovan proces s levičarskim pobunjenicima iz Revolucionarnih oružanih snaga (FARK). Duke, koji se protivi mirovnom sporazumu, odneo je pobedu u nedelju u drugom krugu glasanja, zadobivši poverenje 53,9 odsto birača. NJegov poraženi rival Gustavo Petro, bivši gradonačelnik Bogote, koji je nekada bio i sam levičarski ekstremista, zagovara mirovni proces i osvojio je 41,8 odsto glasova.\nSada mnogi strahuju za sudbinu krhkog mirovnog sporazuma koji je s FARK-om potpisan 2016, a kojim je zvanično okončan 52-godišnji rat u kojem je život izgubilo 220.000 ljudi, dok je sedam miliona raseljeno. Taj sporazum prvo nije prošao na referendumu, pošto su glasači bili besni zato što su njime za lidere pobunjenika garantovane blaže kazne i poslanička mesta u Kongresu. Kasnije su ga izmenili i usvojili poslanici, što su pojedini ocenili kao nedemokratski čin. U nedelju su dobili još jednu priliku da izraze svoje strahove.\nRodrigo Londono, koji je bio lider FARK-a u vreme rata, oglasio se na Tviteru pošto je saopšten izborni rezultat. „Doživeli smo najmirnije izbore u poslednjih nekoliko decenija, mirovni proces donosi rezultate. Vreme je za dostojanstvo i pomirenje, poštujemo odluku većine i čestitamo novom predsedniku. Sada na posao, putevi nade su otvoreni“, napisao je Londono. Duke je u izbornoj kampanji obećao da će izmeniti najspornije delove sporazuma.\nDuke, koji će uoči zvaničnog preuzimanja predsedničke funkcije 8. avgusta napuniti 42 godine, biće najmlađi predsednik u istoriji Kolumbije. On uživa podršku nekoliko industrijskih lidera i, što je možda najvažnije, bivšeg predsednika Alvara Uribea, još uvek vrlo moćnog aktera na kolumbijskoj političkoj sceni, koji, međutim, neretko unosi podele u politički život.\nivan duke, Kolumbija, predsednikBogota\nMilenković: Napravljen sistem u kojem nije važno šta ko zna već ko je pobedio na izborima\nPeronista Alberto Fernandes pobedio na predsedničkim izborima u Argentini


Prvi zvanični trejler za novi Teksaški masakar motornom testerom\nNetflix je podelio novi trejler za svoj predstojeći Teksaški masakar motornom testerom, koji stiže na ovu platformu 18. februara...\nPonovo oživljeni slešer, koji će stići kao direktan nastavak originalnog klasika iz 1974. godine, u svojoj postavi predstaviće Elzi Fišer, Saru Jarkin, Marka Burnhama, Džejkoba Latimora, Moe Dunforda, Olven Fuere, Alis Kridž, Džesiku Alein i Nil Hadson. U filmu možemo videti Leterfejsa koji se pojavljuje iz pet decenija duge hibernacije i kreće da teroriše grupu prijatelja.\nZa režiju predstojećeg filma zadužen je Dejvid Blu Garsija, sa Fede Alvarezom i Rodom Sajguesom u ulogama producenata. „Film svoju radnju smešta dugi niz godina nakon originalnog Teksaškog masakra motornom testerom“, izjavio je Fišer u intervjuu datom Entertainment Weekly publikaciji. „On je bazira na grupi ljudi koji su došli u grad, u kome stvari polaze potpuno neplaniranim tokom. Nastavak će pomešati brojne probleme iz stvarnog života sa horor tematikom, što je uvek nešto što mi se veoma sviđa.“\n„Smatram da je prvi film zaista pogodio nerv predstavivši kulturne razlike i večni antagonizam koji postoji između ruralnih predela i velikih gradskih sredina“, dodao je Alvarez. „Davnih sedamdesetih, hipiji su poredstavljalo gradsku omladinu. Ovoga puta, oni su više hipseteri milenijalci iz Ostina, koji su veoma vešti i preduzimljivi, sanjajući snove o bekstvu iz grada i vraćanju na selo. Oni pokušavaju da ožive mala američka mesta, a možemo jednostavno reći, da je njihov neočekivani susret uspeo da ih sputa u tome.“


Odabrano deset projekata za koje će mladi dobiti grant od 15.000 KM – Prnjavor.info\n19.07.2021. Društvo 0\nTokom završnog dvodnevnog druženja održanog u okviru projekta „Sva lica aktivizma 2.0“, 15. i 16. jula u Petrovu kod Doboja, stručni žiri odabrao je 10 projektnih prijedloga, odnosno omladinskih zagovaračkih inicijativa, koji će biti realizovani uz pomoć granta u ukupnom iznosu od 15,000 KM.\n1. „Sigurnost u saobraćaju“, Banja Luka\n2. „Obezbjeđivanje prostora za mlade novinare da uče i dokažu se“, Banja Luka\n3. „Destigmatizacija atipičnih osoba u našem društvu“, Banja Luka\n4. Ekologija – problem smeća, Prnjavor\n5. „Neosviještenost lokalne zajednice o važnosti promocije muzičkih djela“, Prnjavor\n6. „Oživimo grad umjetnošću“, Čelinac\n7. „Nezainteresovanost lokalne zajednice za kulturu“, Kotor Varoš\n8. „Povećano opijanje kod mladih ljudi“, Laktaši\n9. „Nesavjesno odlaganje otpada na javnim površinama“, Srbac\n10. „Nedovoljna informisanost mladih o aktivnostima i prilikama koje im se pružaju na lokalnom i regionalnom nivou, te nedovoljna vidljivost“, Srbac\nKroz projekat „Sva lica Sva lica aktivizma 2.0“, 50 mladih osoba je učestvovalo u radionicama, mentorskim sesijama i dijalozima koje je organizovao Genesis Project iz Banjaluke, a čiji je cilj bio da mladi osmisle svoje projekte, odnosno zagovaračke inicijative ili aktivnosti u svojim lokalnim zajednicama.\nNa završnom druženju u Petrovu, pored predstavljanja svih inicijativa i odabira 10 najboljih, održane su i radionice „Šta je zajednički problem mladih u 6 ciljnih lokalnih zajednica? – zajednička inicijativa mladih“ koju je vodila Tanja Boromisa iz orgaizacije „Zdravo da ste“ i radionica „Uspješna realizacija omladinskih projekata“ pod vodstvom Branke Ivanović, direktorice „IN Fondacije“.\nAktivnostima u sklopu projekta „Sva lica aktivizma 2.0“ želi se poboljšati kapaciteti i građanski angažman mladih aktivista iz šest ciljnih opština u zalaganju za pozitivne promjene koje donose korist mladima na lokalnoj razini, kako bi im se pružila otpornost i kreativnost u prevladavanju psiholoških i motivacijskih izazova koji proizlaze iz nesigurnosti vezane za COVID-19 pandemiju. Projekat realizuje organizacija „Genesis Project“ iz Banjaluke, zahvaljujući podršci programa Bosnia and Herzegovina Resilience Initiative (BHRI), koji sprovodi Međunarodna organizacija za migracije (IOM), uz finansijsku podršku Američke agencije za međunarodni razvoj (USAID).


Do jeseni novi vrtić u Šimanovcima.\nPredsednik Pokrajinske vlade Igor Mirović položio je danas kamen temeljac za izgradnju Doma kulture u Ravnom Selu, za koji je Pokrajinska vlada preko Uprave za kapitalna ulaganja AP Vojvodine obezbedila 160 miliona dinara. Događaju su prisustvovali i pokrajinski sekretar za kulturu, javno informisanje i odnose s verskim zajednicama Dragana Milošević i direktor Uprave za kapitalna ulaganja Vojvodine Nedeljko Kovačević.\nOvom prilikom, predsednik Mirović je istakao da će na zgarištu starog objekta, koji je 2016. izgoreo u požaru, do kraja ove godine biti podignut novi centar kulture ovog mesta.\n„Za duh jednog naroda najvažnije je očuvanje i promocija kulture i njenih stvaralaca i to ćemo raditi i u novom kulturnom centru, za koji smo se zajedno borili i danas položili kamen temeljac. Za nekoliko meseci imaćemo novi objekat koji će biti na ponos cele opštine Vrbas“\nizjavio je Mirović i dodao da će Pokrajinska vlada podržati i rekonstrukciju trga u tom vrbaskom selu.\nOn je rekao da će Ravno Selo dobiti sjajno mesto za kulturne sadržaje kao i to da će vodeća kulturna manifestacija „Ravno Selo film festival“ konačno imati svoj dom.\n„Na ovaj način umnogome ćemo doprineti oživljavanju Ravnog Sela i cele opštine. Za nekoliko nedelja potpisaćemo ugovor za rekonstrukciju Kulturnog centra u Vrbasu, počećemo i radove na obnovi Kulturnog centra u Srbobranu, a krajem godine ući ćemo u projekat rekonstrukcije kulturnih centara širom Vojvodine“\nnaveo je Mirović.\nPredsednik Opštine Vrbas Predrag Rojević zahvalio je Pokrajinskoj vladi što je prepoznala značaj ove investicije, poručivši da će njenom realizacijom biti unapređen kulturni život cele opštine.\n„Dom kulture biće na ponos svih meštana, savremeno opremljen, veličine oko 650 kvadrata sa 223 sedišta. Ovo će biti centralno mesto okupljanja na kome ćemo predstavljati kulturu, tradiciju i običaje“\nrekao je Rojević.\nDirektor „Ravno Selo film festivala“, koji se od večeras do 4. jula održava u tom mestu, Lazar Ristovski, rekao je da će novi Dom kulture biti mesto za svu talentovanu omladinu, kao i za goste iz cele Srbije.\n„Lepo je kada se u državi grade putevi i fabrike, ali kada se grade kulturne ustanove, to ima poseban značaj, jer se time umnožava duhovno biće jednog naroda“\nrekao je Ristovski uz obećanje da će se kao osnivač Festivala truditi da u novi Dom kulture dovede najbolje i najkvalitetnije programe.\nDanas je u Sremskim Karlovcima održana konstitutivna sednica Odbora za obnovu i razvoj Sremskih Karlovaca,…